url: =Tuhun Khangno lungsim kithawizia ding ~ Dr. Pum Khan Pau :: ZOMI DAILY\nTuhun Khangno lungsim kithawizia ding ~ Dr. Pum Khan Pau\nposted on 16 May 2014 at 9:19 am Lomkholna: Article, Education, Pumkhanpau, Youth\nInnkuan khat in maban limci a neih theihna dingin tua innsunga tate tungah a kingak mah bangin, minam khat i mailam hun ding zong khangnote tungtawn mah panin kimukhol thei hi. Khangnote lawhcinna ding lamsang laibu gelh minthang Shiv Khera in “Mailam hun pen khangnote adingin kibawl theilo-a, khangnote ahih leh mailam hun adingin kiseek thei hi”, cih a gelhna pansanin Zomite Maban Ding tuhun Zomi khangnote tungah kinga ahihna leh Zomite in maban limci, mailam lamethuai leh leitung khantohna tawh kituaka a khangto nuntakna i neih theihna dingin tuhun Zomi khangnote lungsim kithawi/kiseek kul hi, cih thu i lim gen ding hi. Tuhun khangnote khangthak makai dingte hi cih pen a kigen mun mahmah thu hi-a, thuman takpi ahih manin a kilim gen zong hipah hi.\nTua ahih manin kum zalom 21 hun ah tuhun Zomi khangnote pen khuata pan khuapi a lut ding bek hinawnlo-in khuata zong khuapi zaha a puah zo ding; khamtung lobuk taisanin kumpi leh company zum lianpipite a luah ding bek hinawnlo-in i leitang mahmah zong zuunin khantohna a lamkhia zo ding; nisim nektawm zonna pan nekval a khol zo leh a hawm sawn zo ding; gamdang minam dangte tungpan pilna a sinte bek hinawn lo-in midangte zong pilna siamna a sinsak thei ding; eima huang sung muhna bek tawh leitung en nawnlo-in leitung khantohna mit tawh eima huang sung a puah a kem nuam ding; leh, dawi leh kau lauhna huang sung pan hong gumkhia-a salam khalam khuavak hong musak Lungdamna Thu zong minam dangte kiangah a puaksawn zo ta dingin i kithawi hun hita hi.\nKhangno kithawizia ding i gen sawm laitakin limphataka lungngaih ding thu hoih khat in: “Na nuntak hun masa kum 40 pen laibu gelh tawh kibanga, a ban kum 40 pen tua laibu hilhcianna ahi hi”. Khangno hun pen tai kidemna tawh zong kibang hi; na khangno hun sunga na tai ngapna zahzah na khangham hun dongin na noptuampih dinga, na khangno hun sunga na tai zawhlohna gu mah zong a nung ciangin na thuak veve kha ding hi. Tuhun khangno khat in khangthak hun ah makai picing, mi zattak leh manpha, gam leh minam zumpihlo-in a domsang nuam, Pasian adinga a pilna leh siamnate a zang nuam hong suah theihna dingin khangno lungsim puakzia ding i gen ding hi.\n1. Nang Kua Na Hiam Kitel In, Na Hihna Bangin Kisang In: Kumpi David in “Ka pumpi nate khat beek a om ma, ka ni zah ding a kiciangtan laitakin tuate khempeuh na laibu sungah kigelh khin hi” (Late:139:16), ci hi. Nang zong Pasian hong ciamtehsa-a mihing a suak na hi hi. Na suahma nangawnin Pasian in na suahna ding mun, innsung, beh leh phung, minam, na kampau zat ding leh na vai khempeuh hong sehsaksa hi-a, nang pen Ama theihloh kala piang na hi kei hi. Nu leh pa kiciantak cih ding zong a neilo zawlta na hikha phial zongin Pasian phalna tawh a piang na hi hi.\nKitenna kician omlopi-a numei leh pasal mawh khakna hanga piangte zong Topa theihpih hi ve ve ahih manin nang pen Pasian theihloh kal-a piangkha vat na hi kei hi. Pianna mun leh suahzia a kibat loh hangin piansakna hang kibang hi. Mihing nuntakna hu a pia Pasian bek hi. The Purpose Driven Life gelhpa Rick Warren in a laibu sungah “You Are Not An Accident” cih chapter khat gelh pen man mahmah hi. Koimun koimunah suak ta lehang Pasian in deihna tuam ciat nei-a hong piansak ahih lam i kitel peuh leh eima hihna bang bang tawh lungkim ding haksa lo hi.\nTua ahih manin innkuan genthei sung pan na pian manin phun ken la, innkuan cithei sungpan na pian manin zong kisatheipih tuan ken. Na nu leh pa laipilna neilo, mi mawl mahmah hong pattah theilo ahih manin lungzing kei in, a pil a siam nu leh pa sung pana piangte tawh na kipatna kibang veve hi. Mi khempeuh i suah cilin i theihlohdan a kikim tek hi lel hi. Nu leh pa cih ding na neih nawnloh manin zong khakham vei-in mi pha zolo dingin kituat pah se tuan kei in, nu leh pa’ pattahloh mipil misiam tampitak a om veve bangin nu leh pa’ pattah ngekngek zong a khuasuak zolo tampi mah om hi.\nPasian piansak mihingte kibulpatna kibangkim hi. Nangma kheltheih ahilo na minam, na nu leh pa leh innkuan dinmun, na kampau, na beh leh phungte hangin na lungkim kei leh hong piangsak Pasian a mawhsak na suak ding hi. Nangma lunggulh bangin Pasian in hong piangsaklo a hih leh zong Pasian’ hong piansak bangin lungkim sawm in. Nang leh nang kinial kha kei inla, na hihna bangin lungkim masa in. Tua pen lawhcinna ding mungpi masa hi. Man with No Name gelhpa Waly Amos in “Nang deihna bangin na hong pian kei leh, ama hihna bangin deih in” ci hi.\n2. Muvanlai Khuamuhna Nei In: Muvanlai in vantung sangpek panin singkawm gammang laka a nek ding ganhing teltakin a muh pailet theih bangin na mailamah na ngah ding lawhcinna leh nopsaknate gal et inla na sunmangin muhkhol thei in. Muvanlai in vansang pekpanin ganhing tampi a muh theih hangin ama nek theih nam bek mah tel etin a mat nop bangin mailam na et laitakin nangma ut peuhpeuh leh na lunglutna lam peuhpeuh ban et kei inla, na nektheih nam, nang bang lamah kiva, na siamna bang hiam cih nangmah leh nangmah kithei kawmin na ngim/tup ding khentel siam in. Mite sep bangbang leh mite zuih bang lampite nang adingin a hoihpen hilo thei hi; mite siamnate nang i siamna lam hilo thei hi. Nangmah kithei telin kisit inla na muibutna lam penpen mah tuppi penin nei in. Andy Stanley in “Nangma hatna/siamna/kivakna lam mah khauhtakin nawk in” ci hi.\n3. Tupna Neite Khamkhuk Nei: Kung kician, tupna kician mahmah na neih leh khamkhuk a nei na hi gige hi. Kham pen a khuk panin tokhia-in limtakin a kinawt masiah suang hampi khat hilel a, a zatna ding bangin kizang theilo ahih manin a manphatna om lo hi. Ahih hangin tokhia-in, sawpin, halin, nawtin, limtakin a kipuah khit ciangin a deihhuai mahmah van manpha suak hi. Na lungsimah kung/tupna na neih leh tua tupna a tangtunna dingin thasanin na hanciam kei leh tua tupna bek pen khamkhuka kham a kitokhialo tawh kibang lel ding hi. Na tupna bangin na sep khiat zawh ciangin na tupna a manphatna hong kidawk pan hizaw hi. Tupna kiciantak na neih khit teh na lungsim in tua tupna mah a gahsuah na dingin hanciam den ding hi.\n4. Pattah Ding Ut In: John Whitmore in “Coaches focus on future possibilities, not past mistakes,” a cih bangin kimawlna ah Coach i cihte pen ama ut bangbanga a sinsak ding hilo-a, kimawl mite siamna leh kisapna zongkhia-in tua tawh kituakin mailamah gualzawhna a ngahzo dingin sinsakin lamlak ding hi. Paunak 11:14 sungah “Thu lamlak ding a neilo mihingte kipuk uh a, thu lamlak tampi neihna in lungmuanna ahi hi”. Mipil leh lawhcing i cihte pen ama theihna bek suanga a sem pah giapgiapte hilo-a, ama theihna/siamna behlap dingin midangte lamlahna a kante ahi hi. Ei leh ei kimuan ding a hoih mahmah khat ahih hangin eima pilna bek muanga nasepna pen hoihlo zel hi. Paunak 3: sung mahah, “nangmah leh nangmah a pilin kingaihsun tawm kei in…” ci hi.\nKhangno lai-in laisimna, zi leh pasal zonna, Pasian thu leh vai khatpeuh ah midangte lamlahna thupisak mahmah ding kisam hi. Khangno lungsim pen manlang ahihmanin thu khat peuh nih vei kingaihsun manlo-in khatvei ngaihsutna tawh i sepkhiat ciangin kisem khial thei zel hi. Nihvei kingaihsun man lo hi. Khangno lawhcing suahtheihna dingin thulamlak neih hamtang ding ahi hi. Hong lamlak thei ding mi zong limtakin telsiam ding a thupi hi kik zel hi. Hong kilamlak khial leh nuntak bup kisiatna zong piang thei kawikawi hi.\n5. Na Lawhsapna Na Lawhcinna Ding Lampi: Limtaka ngaihsutna tawh na hanciam hangin na tupna masa ah lawhcing teitei ding cihna omlo hi. Nangma lamet bangin vai hong pianglo thei hi. Nang’ bawltawm ahilo na mimal vai, innsung vai, gamsung vaite hangin mitampi tak i lawhcinna mun pen nang adingin daupailohna mun suak citciatin lawhcinna ngahzo hetloin na om thei hi. Tuabang hun ciangin nangma tupna tangtunglo bek hilo-in nu leh pate nang tungah lamet bei-in om thei hi. Ahihangin tua pen a tawpna hilo hi; na first choice bangin hong pian kei leh zong nang adingin na second choice world ah lawhcinna thupizaw in hong ngak thei ahih lam mangngilh kei in. Second choice world ah a lawhcing mahmah Daniel leh Joseph nuntakna etteh dingin hoih hi.\nDaniel adingin Babylon ah saltan ding pen ama teel hilo hi; ahih hangin tua munah sal dinmun panin kumpi ukna za dong tung hi. Joseph zong ama teel lohpi-in Egypt ah sila-in kizuaka, tua dinmun panin kumpi ukna za ngah veve hi. Daniel leh Joseph lawhcinna thusim kibang hi: a hihna/dinmun cianciang uh tawh Pasian zahtakin ama adingin muanhuai uh hi. Tua ahih manin midangte (Egypt/Babylon) first choice world mun pen amau adingin a lawhcinna mun uh, second choice world suak hi.\nTuhun khangno tampitakte first choice world ah a lawhsap ciangun lungkia paisuakin tangden thei hi. Pawlkhatte sum leh pai haksat man, innsung gentheih man, aih kei leh kamsiatna, minsiatna tuamtuam hangin tupna masa bangin paizo nawnlo om hi. Mi gentheite bek maibing hilo-a, minuamsa mahmahte tate zong amau mai a khak ding vai tuamtuam na om ciat hi. Na tupna bangin a pai theih kei leh lungkia kei in, Pasian in nang adinga hong gelsakna a tuam om hizaw kha ding ahih manin tua lampi kankhia in. A lauhuai mahmah khat pen, Pasian tawh na pankhop kei leh na second choice world ah zong tuahsiatna in hong ngak thei veve lai hi.\n6. Na Lungsim Hangsanna A Hoihlamin Zang In: Khangno khat na nih leh nangma nuntakna leh na innsung dinmun ciang beek a hoih lama kikheksak zo dingin hanciamna nei in. Na nu leh pa’ lamsa inn leh lote a puahpha ding leh a behlap zo dingin kingaihsun in. Na pa’ hauhna leh pilna kisialhpih kha ke’n. Tuhun ciangin nang mahmah na pil kei-a, nangmah in na lamkhiat tektek kei leh mi’n hong thupi ngaihsut tuanlo ding hi. Na sanggamte pilna leh hauhna nangawn in zong na maizumna ding pan hong hum zo tuanlo ding hi. Nang’ na neih ding bek thupi hi. Tua dingin na khangno lungsim hangsanna a hoihlamin zang in.\nKhangno hun pen lungsim hangsan hun ahih manin na khatpeuh kisin nuamin zong kisin ngam hi. Tua mah bangin siatna zong a sinkhalo leh a ciam khalo tam khollo ding hi. Sin ngam hun ahih mah bangin a hoihte zong zuih ngam ding, zat ngam pah ding hi-a, tuamah bangin siatna zong pelh ngam ding, i sin khak a om leh zong tawpsan pah ngam ding hi kik zel hi. Tua pen pasal vai hi. Na hangsanna leh thahatna pen a hoihlama kikhelna dingin zang in. Khangno tampitak in sin ngam napi’n na hoihlote a sin khak uh ciangin tawpsan zo nawnloin tua sungah taang/awk zawsop thei uh a, tua in a career buppi susia in a nuntakna nangawn tomsak zo hi.\nTua pen hansanlohna na hi zaw gige hi. Upate in ‘khatvei lam paam sikkhiallo om lo” a cih bangin a diakin khangno hunin lampaam sikkhialh zong ol se hi. Khangno lawhcing hihna dingin na kiatna munah taang den dingin kingaihsun kenla, tua mun pan thokikin taikik in. Zu munah na kiat leh na khangno thahatna suahin taisan in; nungak-tangval vai ah na awk khak leh a tang den ding bangin kipumpiak pah kei in; khamtheih-guihtheih sungah na kiat leh a lelsa bangin kingaihsun lo-in na lungsim hangsanna zang in.\n7. Gualzote Lampi: Mite Sulnung Zui Pong Ke’n, Nangma lampi ding Sial Tawm In: Mihingte kuamah a pilsa leh siamsa-in piang kei hang. Pilna leh siamna a kizong tawm leh sin tawm tek hi. A zong a sin ciatciat zong a lawhcing mahmah om a, a lawhcing tei omin, a lawhsam zong om hi. Mi lawhcingte kuate hise aitam? A siam thei mahmahte lawhcing khin tuan kei, a siam theilo a kuhkalte zong lah lawhcing veve. High school ah siam thei mahmah napi’n a tunglam lah mainawt to zo lo tampitak om. High school ah nang mahmah i cihte lah kum bangzah hiam khit teh mi lianpi na suak thei veve. Tua aih leh kuate lawhcing ahia?\nSiam thei mahmah napi’n kuhkalna a neilote haksatna a tuah ciang lungkiasukpah zel a, kuama thusim khollohte lah mite theihloh kalin kuhkal takin na pang ahih manin mi lawhcing hong suak thei kawikawi ahih manin lawhcinna dingin kuhkalna leh cihtakna kisam hi. Hih bang mite in midangte sepzah nih sem ngap uh a, mite tai khat a tai leh amau tai nih tai zawh sawm hi. Hih bang mite in a siamna zahzah cihtakna leh lungduaina tawh a kalsuanpihte hi. Midangte sulnung zuih sangin amah’n ama lampi ding sial tawm hi. Hih bang mite mi ihmut kalin ihmu man lo-a, midangte buaipih noptalnate tawh hun zang mang lo-in mailam hun adingin buai uh hi. Tupna khauh mahmah sanga lauhuaizaw om lo hi.\n8. Gamtatpha in gualzawhnate Kho Sak: Nakpitaka hanciamna tawh na thalawhkhiat gualzawhna khempeuh khotakin memin manphataka na zat theihna dingin gamtatpha na neih kul hi. Na ngah lawhcinnate gamtatpha tawh na zat ciangin nopsakna, lungdamna, lungkimna tawh hong kizui dinga, midangte in zong hong noptuampih mi manpha na suak ding hi. Ahih hangin Pasian hehpihna leh nangma hanciam zawhna tawh lawhcinna na ngahte gamtatpha tawh na kep kei leh na lawhcinna khempeuh kip lo-in killing dinga, a sawt ciangin kipuk lai ding hi. Pilna tawh na lamkhiat neih leh lamte zutui-in luangkhia dinga, taw neilo bung sunga sun bangin numei tungah na bung mang dinga, khamtheih guih theih leh noptalna in hong taih mangsak pak ding hi. Na tunna ciangciang pan na ngah zahzah thumanna leh gamtatpha tawh kem in. Gamtatpha tawh keploh lawhcinna kho lo hi.\nA tawpna ah, khangno khat in Thuhilhkikna 8 sung limtakin a tel ding kisam hi. Moses in Israelte adinga a patauhsak leh a lim gen mahmah pen Canaan gamah Pasian mangngilhin minam dangte milim pasiante a biak khak ding uh ahi hi. Tua ahih manin “Topa na Pasian un sehnel gamah hih kum 40 sung note hong paipihna lampi khempeuh na ciamteh ding uh hi,” ci-in gen phapha hi. Na khangno lai-a na thalawh lawhcinna gah na neek ciangin tua lawhcinna hong pia Pasian ahih lam na mangngilh khak leh nang adingin “a kha mahmah lawhcinna gah” hong suak ding hi. Tua bang a hih khak lohna dingin na Na Lawhcinna Lampi limtakin ciamteh in. Tua hi leh na khangno hun hih kum 40 sunga na at laibupi nang leh midangte adingin thupha luanna nak khat suak dinga, hong gualzawhpih Pasian minthanna hi ding hi. Dr. Pum Khan Pau\nPrevious: Dr Cin Do Kham hong nutsiatlai Dr Bianca Son ii laikhak\nNext: Hunhoih (Appointed Time or Opportunity)\nDavid Thangkhek says\n5 June 2020 at 2:33 pm\nDr. Pum Khan Pau laigelh pen manpha mahmah sa ing. Khangnote mailam ding kiciantak in hong lak hi. Lungdam lua.\nI kha koi-ah ciah ding?\nDorcus Cingsan, Idol Paalnu & Rev TL Mungbawi te Pasian minphatna Video\nLungdam pihna: Cing Sian Lun (Taungzalat Hotel)\nSinglamteh ciaptehna hongpiankhiatna leh akhiatna ~ Rev. Fr. Damian Dal\nRussia gamsung World Cup kimawlna Stadium tualpikhat kicim


timestamp: atn

url: =England gam le Pawlpi tangthu atom & Bloody Mary thu ~ Peter Suumpi :: ZOMI DAILY\nposted on 13 September 2018 at 11:07 pm Lomkholna: Article, Biakna, PeterSuumpi\nEngland gam ah protestant akip zawh nading pen hun tampi mah sawt hi. Ahang pen England gam mite pen pawlpi tung ah cihtakna aneih man le pawlpi ii thuhilhna te diksa in akiplet man uh ahihi. A kumpi uh pen Henry VIII ahi hi. Amah pen Martin Luther ii thuhilhna te azadah mahmah khat ahih ban ah sacramentu nam 7 te kepcing nading laibu khat gelh in Pope Leo X khak hi. Pope pa in zong ama ii nasepna pahtawi in upna abit nading adal pa ci in 1521 kum in tangko khia hi. Amah pen anung lam ciang in England gam aa minam te Rome tawh kikhen nading asem pa hong suak hi.\nAmah pen Spain kumpa ta nu Catherine of Aragon tawh kiteng hi. Ahihang in kumpi nu ii asanggam nungak khat ahi Anne Boleyn tawh kingai hi. Anne tawh kiteng nuam ahihman in a zi neih pen thudik lo(official) hilo hi ci in tangko khia hi. Tua hun laitak pen Pope Clement VII in a-uk hun ahi hi. Catherine pen Henry ii upa ahi Arthur ii zi ahi hi. Arther asih khit ciang in alian bel siampi pa ii phalna tawh Henry VIII in Catharine atenpih ahi hi. Tu in ahihleh Henry VIII in tua phalna pen thudiklo (official hilo) ci in hong tangko khia hi. Ahang pen mi khat in a asikhin sa asanggam pa zi (meigong nu) tenpih thei lo cih pen Pawlpi thukhun ah aom mah bang in Pasian thukham ah zong pa hi ci in hong gen hi.\nA lianbel siampi pa in tua thu asiangsak ding in committee khat hong phuangkhia hi. March 22, 1543 ni in alian bel siampi in Henry VIII le Catherine te ii kitenna pen thudik (official) hi ci in hong tangko hi. Tua hun in Henry le Anne te asimtham in ana kiteng khin uh hi. Tua ahihman in tua hun pan kipan Pawlpi langpan hong kipan hi. Kumpi pa in a ulian te sam in England gam sung aa om pawlpi khempeuh ah kumpipa thuneihna alian pen hi cih thu tangko sak hi. England gam aa om siadaw te le siampi te ama kumpi thuneihna tawh ama thu amang ding in kiciam sak hi.\nTua laitak in siadaw khat bek in tua kumpi pa thu langpan hi. Amah pen Rochester bishop St. John Fisher ahi hi. Ama kum pen tua hun laitak in kum 77 pha khin hi. Aman in Topa Jesu ii khui-na-omlo apuantualpi ka balkek ngam kei ding hi ci hi. Amah thong ah ki khum hi. Nakpi tak in bawlsiatna thuak hi. 1535 kum in ngawngtan in thahna thuak hi. Amah pen Pope Pius XI in 1935 kum in misiangtho suaksak hi.\nPawlpi thuzui lak pan Thomas More bang in ahangsan kua mah omlo hi. Amah pen aminthang laigelh siapi khat ahi hi. Oxford university ah Theolory le Classical education te sin hi. Ahihhang anung lam teh apa ii deihsakna tawh Law pilna hong sin hi.\nKumpi Henry hun in Thomas pen aminthang thukhen mang khat ana hi khin hi. Ama ii pilna le ama ii pilvang nate hangin kumpi huang sung ah maipha angah pa khat ahihi. Amah in gammi te tawh akisai zum nasep tampi te alet ban ah gam ii university sang te ah lecturer zong sem hi.\nKumpi Henry pawlpi sung pan ataikhiat ciang in Thomas in Kumpi pa pawlpi sung ah hong lut kik nading lampi namkim tawh hanciam hi. Atawpna ah kumpi pa ii etkhialna hong ngah hi. Tua pan in aza neihna, aneihsa alamsa khempeuh kumpi in laksak hi. A innkuan pih te zong zawngkhal tak in hong nungta hi. Phalbi sung awi ding sing nanawng amah mah in tom tawm in anuntakna hong keu mahmah hi.\n1534 kum April kha in thong ah kikhum hi. Tua laitak in kumpi pa thu aman nading in thagum sawlna tawh kiciam sak uh hi. Ahihhang aman na nial veve ahihman in 1535 kum July 7 ni in ngawngtan in thahna thuak hi. Alutang pen Londan gunlei tung ah kisuang hi. 1935 kum in Pope Pius XI in misiangtho suaksak hi.\nHih bang thu te apian laitak in pawlpi in mawhpai lo in thuaklai phot hi. Kumpi Henry pen 1538 kum zong pawlpi sung pan kihawlkhia (ex –communication) nailo hi. Tua hun laitak mah in Henry in Zatih sang te khak hi. Zatih sang huang sung aa om na te zong ama ii sanggam te hawmsak hi. Pope khutnuai ah om nawn keng cih alah nading in St Augustine le St Thomas a’Becket te ii hante kalkham in aguhvui te Themes gun sung ah pai hi. Augustine pen Pope Gregory ii sawlna tawh England gam ah pawlpi phut ding (missionary) aa pai ahi hi. Thomas pen Henry II a langpan pa ahi hi.\nAnne in zong kumpi pa ii maipha sawt hong mu zo lo hi. Kumpi pa in acimtak ciangin Anne angawn tan theih nading thuzong in that hi. Tua khit aa kipan zi tampi hong nei hi. Tua azi te zong Anne mah bang in anuntakna uh bei uh hi.\nMary The Catholic (Bloody Mary)\nKumpi Henry VIII pen 1547 kum in si hi. Ama kumpi za pen atapa Edward VI in hong luahto hi. Edward in England gambup pen Protestant asuah nading in nasia takin hanciamna hong nei hi. University sang te ah Protestant upna thu sinsak hi. Biakpiakna te zong Latin tang in manglai hong zang uh hi. Manglai in thungetna laibu te le missa bawlna laibu te sang hong tamzaw ta hi. Missa bawl hong phiat in upna thak hong nei uh hi. Siampi te le thuzui mi tampi in hih bang thusia huihpi hong veng ding lam-en ding ngak uh hi.\nTua mah bang in asawtlo in pawlpi langpanna huihpi hong veng hi. Tua hun pen Henry VIII le Catherine ii tanu ahi Mary in kumpi hong sep hun ahi hi. Pope pa lehdo na thukhun khempeuh hong phiat hi. Makai tampi te zong pawlpi sung ah hong ciah kik uh hi. Pope in zong kumpi Henry VIII in pawlpi apiak leitang te mipi te tung ah piakik hi. England le Rome kizopna ahoih kik nading in kumpi innkuan tawh akimel theih Cardinal Pole vaipuak kipia hi.\nNa khempeuh England gam aading lemtang mahmah ta seleh Mary in Cardinal Pole ii ngaihsutna langpan in upna paikhial mite hong that hi. Protestant biakna makaipi siadaw 4 le tua siadaw te apanpih mipi 200 val khuamtung ah hen in meitawh hal lum hi. Tua akipan England gam pen pawlpi ii upna tawh hong kigamla leuleu hi. England tangthu sungah amah pen “Bloody Mary” ci in kiciamteh hi.\nKumpi nu Mary in adang khialna bawl lai hi. Tua pen ama ii sanggam akinaipih ahih Spain kumpi Philip II tawh hong kiteng hi. Hih thhu hang in gamvai buaina hong piang hi. England gammi te in Spain kumpi pa amau ii kumpi nu in atenpih lungkim lo uh hi. Spain gam pen Catholic gam ahi hi. Tua ahihman in England te in amau ii gambit nading, asuahtakna uh abit nading, Spain kumpi ii ukna nuai ah atung loh nading un Catholic pawlpi pan taikhia in Protestant pawlpi suah ding hi ci in hong ngaihsun in Protestant pawlpi mi hong suak ngei ngai uh hi. Lailet: Peter Suumpi/ Source: “အသင္းေတာ္ရာဇ၀င္” ျမန္မာဘာသာျပန္ Fr.ခင္ေမာင္ေအး\nPrevious: Zopuan lo-ngaal’ hong silh ke’n maw\nNext: America Pawlpi liante’ thu ~ Pu Thangboi\nPa’ tungpan vangam malep nupa, innkuan hihnading thusim ~ Saya Thang Neu


url: =ThuphaZomi is a Restricted Group with 1689 members.\nJesuh Khrih Mihing-Pasian (the God-Man)\nJesuh Khrih Mihing taktak Isaiah 9: 6; Luka 2: 14 Jesuh Khrih pen a koici bang mi hiam? Jesuh Khrih pen za ah za mihing, za ah za Pasian ahi hi. A kawng\nJesuh Khrih Mihing taktak\nIsaiah 9: 6; Luka 2: 14\nJesuh Khrih pen a koici bang mi hiam?\nJesuh Khrih pen za ah za mihing, za ah za Pasian ahi hi. A kawng tungsiah mihing, a nuaisiah ngasa cihdan nam bel hilo hi. Pasian mihing-in a hong pianna hangin theologian te’n Jesuh Khrih pen Mihing-Pasian the God-Man na ci uh hi.\nThum hihna tawh kidim Pasian Khat\nPasian pen mihing thum kigawm khat suah hun a nei ngei cihdan hilo zawin Pasian khat thum hihna tawh kidim hizaw hi. Not three in one but One in three persons. Tua ahih manin Pa-Pasian, Tapa-Pasian, Kha Siangtho-Pasian kici hi. Pa pen Ta hilo, Ta pen Kha Siangtho hilo, Kha\nSiangtho zong Pa le Ta hi ngei lo hi. Pasian khat bek hi a, Pa Ta Kha hihna thum tawh kidim hi. Hih thumgawm (Trinity) thu i up kei leh Khristian upna maan hilo hi.\nNisuahna lam Pawlpi (Eastern Church): Hih Pawlpi in Pasian’ hihna thum teng masak in thumgawm Pasian khat cih lamin khia uh hi. Thum thu tawh pan uh hi (The persons of the trinity—three persons in one essence). Pa, Ta, Kha teng lak ah Pa pen a kipatkhiatna bulpi hi ci uh hi. The Father alone is the “fountain of deity” a bulphuh nop man uh hi.\nNitumna lam Pawlpi (Western Church): Hih Pawlpi in Pasian tawh panin, Pasian khat thum hihna tawh kidim cih lamin khia hi (Onc essence in three persons). Pa Ta Kha a lianzaw a neuzaw omlo hi, cih lamin khia hi. Panmun tawh kisai ah bel a sawl Pa le a kisawl Ta (Subbordinationism) thu um uh hi. A kikimna bulphuh uh hi (Equality of the Son with the Father).\nKammal “Thumgawm” zatna pen a Thu a tel khinte a’ dingin phamawh lo a, a tel nailote genciana ah thum kigawm Pasian khat a piang a sakloh ding uh hilh cian kul hi.\nPasian khat thum hihna tawh kidim Thu (Trinity)\nBiakna dang khempeuh in Thumgawm Pasian khat (Trinity) thu umlo uh hi. Kawlbiakna in Pasian khat bek thu a gen zel uh hangin a um lo uh hi a, Muslim biakna leuleu in Pasian khat bek thu um uh hi. A taktak in ci lehang khat a sit sungah kigawmna thu om hi. Mihing zong a sungah tampi a kigawm ciang khat sit suak thei pan hi. Ahi zongin Kawlte’ cihdan a pasian tampi kigawm thu bel a gen i hi kei hi. Biakna dangte zong a upna uh a kibat het loh uh hangin thumgawm (Trinity) Pasian’ thu le Jesuh Khrih lungdamna thu langpan nading vai khempeuh ah kithutuak pahpah uh hi. Muslim te a’ tawh kibang loin Judah mite in zong Kha Siangtho thu, Messiah thu um uh a, Pasian khat thum hihna tawh a kidamna thu na pom uh hi. Ahi hangin tua Messiah Tapa Jesuh pen Judah mite in na um lo citciat kha uh a, tua mun ah Khristiante tawh kilamdang hi hang. Khat a sit lote sungah kigawmna bangmah omlo ahi manin suangtum bangin nuntakna nei lo hi. Khat a sit sungah kigawm khopna om hamtang hi. Si le sa pumpi le kha kigawm hi.\nJesuh pen za ah za Pasian-Mihing hi cih upna pen Khristian upna laigil hi a, tua thu ih up theih nadingin thumgawm (trinity) thu up kul san kul hi. Trinity thu upna pen upna maan taktak ngah nadingin konghonna tawhtang pi khat na hi masa hi. Jehovah’s Witnesseses te’n Jesuh Pasian taktak hi kei a kipiang sakte lak ah gah masa hi bek hi, ci-in lai hawm ziahziah ta hi. Khristian min pua pawlkhatte leuleu in Jesuh Mihing taktak hi kei cih lamin hilh ziahziah leuleu uh hi.\nPasian Mi banga hong piang\nTapa-Pasian ahihna tawh mi banga hong piang Jesuh a nialte hih Lai Siangtho munte in kawk hi. 2 Johan 7, Banghang hiam cih leh leitung ah midangte a khem tampi hong omta a, tua mite in Jesuh Khrih mihing banga hong paina thu a nial uh hi. Tua bang mite pen mi khemte hi a, Khrih’ Gal ahi uh hi. Simbeh ding: 1 Johan 4:2…\nJesuh mihing taktak Pasian taktak ahih theihna pen thumgawm Pasian khat pan a hong pai ahih man ahi hi. Kineihna kihel kilkel loin Lai Siangtho in Jesuh Pasian ahihna le mihing taktak zong ahihna tel takin hong lak hi. Tua ahih manin Jesuh mihing taktak hi kei leh mihingte tankhia thei taktak lo ding hi. Jesuh mihing taktak hi ci-in um kei lehang bangci bangin tatkhiatna ngah thei ding i hi hiam? Hebru Lai Siangtho in Jesuh mihing taktak hi kei leh mihingte’ tangmi dingin ding thei lo ding ahihna hong lak hi (Heb. 2: 17-18; 4:15-16; 5:2, 7-9; 7: 25). Upkhialhna ih cih pen Jesuh Pasian ahih manin mihing taktak hi thei lo ding hi, cih thuhilhna ahi hi.


url: =Aprilia Aizawl | Aprilia Dealer in Aizawl | Aprilia Showroom Aizawl\nAprilia Dealers & Motorcycle Showroom in Aizawl\nGiven below is the location, contact details, email and telephone number of C K Cars - Aprilia motorcycles Aizawl dealer. There is only 1 Aprilia showroom in Aizawl.\nAprilia Dealers in Aizawl\nC K Cars\n#4 5 Bawngkawn Lunglei Road Aizawl, Aizawl, Mizoram\nAprilia Motorcycle Showrooms in Aizawl\nFor all your queries relating to Aprilia bikes, test drive of Aprilia motorcycles in Aizawl, service and price of Aprilia bikes in Aizawl, you many contact the Aprilia Aizawl dealer or showroom.


url: =Pawlpi Kum 2 Cin ni hanthotna | Siyin Chin Baptist Church\nPawlpi Kum 2 Cin ni hanthotna\nPosted by thawngno ⋅ May 2, 2013 ⋅ Leave a comment\nApril 28, 2013: Pawlpi kipat kuk 2 cinh biakpiak kikhopna ki vawt aa, Rev. Kip Thian Pau na hanthotna nei hi. Anuai aa, Lai Thiangtho kammal te bulphu hi.\nKei ma in lampi ka hi hi, thumann thutak ka hi hi, nuntaak na kahi hi .(John 14:6)\nNong it uh le ka thupiakte na ni tu uh hi. Pa mun ah kangen tu a, ama in, Hupa adang khat hong pia tu hi, ama in no taw atawntung in hong om khawm tu hi. Ama in Pathian ii thumann thutak na hong lak Tha ahi hi. Leitung in ama sia saang thei ngawl hi, banghang ziam ci le ama sia mu thei ngawl a, he ngawl hi. Ahihang no in ama na he uh hi, banghang ziam ci le note taw om khawm in, note sung ah hong om hi. (John 14:15-17)\n: 21 A kuama po ka thupiak na saang in, thu ani sia in kei hong it ahi hi. Ka pa in kei hong it papo a it hi: kei zong in ama ka it tu a, ama tung ah kei ma le kei ma ka kilak tu hi.\n: 23 Jesus in, ” Kei hong it sia in ka hilna a zui tu hi. Ka Pa in tua pa it tu a, ka Pa le kei ma in ama kung pai in, ama taw kateang tu uh hi. A kua po kei hong it ngawl sia ka hil na zui bua tu hi. Na zaak sa uh hi hil na sia kei aa, hi ngawl a, kei hong sawl pa kung pan hong pai ahi hi.\n: 26 Thathiangtho ahi Hupa kei ma min taw hong paisak tu sia in, na theampo hong hil tu a, kong son te zong hong phawk kik sak tu hi.\n« 2013 Kum A Kipan Mission Sep Tu Zia\nKong Tulmaw Tawntung Hi (I need Thee every hour) »


url: =Kial nawn lo ding na hihna lim ~ Evan. Suangh Dal :: ZOMI DAILY\nKial nawn lo ding na hihna lim ~ Evan. Suangh Dal\nposted on 2 July 2021 at 1:28 pm Lomkholna: Biakna, News, SuanghDal\nTulai taka Pasian thu, Lungdamna thu laigil khawng a kigelhgelhte a kipostpost te, a kigengente, Lungdamna laibu khawng manh ol nono-a hong kizuakte, khat vei vei a free khawnga hong kihawm nasep cih namte a kithusimh pente ahih het loh hangin sawt lo khat ciangin an duh tui duhna kial hi kei Pasian thu zaknop mahmahna kialpi a kici pen hong tunteh, na zon hang na muh nawn loh ding kialpi laigilte ahi aw. (Amos 8:11).\nKhual gamla zin ding tui dawn khol in. Denteh na dangtak ding hi kici gegu in dawn nuam mahmah lo. Mang nuam mahmah lo. Sakol tui duh lo kipia zo lo a cih bang liang. A zin nading khua a tun ma-in a dang tak lua ahih manin den-a tui kam khat beek ka dawn heuh loh a cih bang keek lian-in tulaitak-a nangma’ lungtang ading beka na piak ‘amen’ te ‘like’ te zahin ka kha ading hua hun lai-in na dawn kha, na like kha, na amen thei kha hi heuh leng na cih hun … Banglo teng ‘like like’ mah hi veng na cih hun – khawng zong hong tung thei lua ding ahi aw.\nTua ahih manin, na Pasian’ thugen pa uh na Pasian’ na sempa uh na panpih zawh na huh zawh kei uh leh zong lang pan lawnglawng simmawh bawl lung lungna tawh lungsim gim neih kha vial se kei un. Neu muh, thusim loin, nuih ciam lel san kha het kei unla, ama’ langah Farisai te le Suddusi te kithu tuak ngei ngap lo, Paul langpan nading le khaktan nading ahih leh a kithutuak luailuai bangun gam ta kei un. Pasian’ mite langkhat ah tetti langgenna tawh noteng holim nading kimai muh nading, kigualnop nadingin na thumaan gen pa uh, na thu maan gen nu uh mawlpih kei un aw… Kong sanggam tanau hilh hi.\nTua mah bangin Pasian’ thu gen, Lungdamna thu hilh, Pawlpi kem Sya na hih leh Lungdamnathu taktak na hilh keileh, na hilh theih keileh midangte sangin a khauh zawin thu hong kikhen ding hi ( James 3:1). Banghang hiam cih leh Lungdamnathu taktak hilh lohna leh hilh theih taktak khol lohna in ‘amen’ le ‘like’ baihno takin nak ngah mahmah thei zawsop hi. Khutkawi khawng bang kitum san gawp sakin naupangte lampial phangphang uh hi. (Matt. 18:6;Mk. 9:42; Lk 17:2).\n✓Tuhun a Lungdamnathu a zaza nuam lo ahihna uh pen tua hunteh Lungdamnathu zaknop mahmahna kial a thuak ding ahihna uh lim ahi hi. A khutpi muk uh ii gamtatna te in a lim hong lakkak khin hi.\n✓Tuhun a, Lungdamnathu a zaza nuam na hihna in tua hunteh a kial nawn lo dingte na hihna lim hi khin zo hi. Na khutpi muk ii mekna pan kitheih naciangh khat nei lua khin hi ven.\nAn duh tui duhna ahi lo Pasian thu zaknop mahmahna kialpi hong tun teh a kial nawn lo ding na hihna limte tu-in kilang khin hi. *Online hun ahih manin ‘like’ cihte ‘amen’ cih te ‘khutpi muk’ cihte tawh hong genteh ka hi hi. Evan. Suangh Dal\nPrevious: Covid hunsung kikep danding pawlkhat ~ Dr. Mangsan\nNext: Tuni Kawlgam thuthang (02 July)\nAung San tanu Suu Kyi na thei takpi hiam? ~ Hau Za Cin\nPu Ngin Za Langh luanghawm tawh a nunung hungeelna\nTulaai Leitung Thuthang Tuamtuam Updates August 3, 2015\nMalaysia: Huihpi leh guahpi kithuah in Kelana Jaya LRT Station atungkhuh teng mutkhia\nCoffee dawndawn te Skin Cancer natna ngahhak ci\nPapi khatin azi midangtawh muangmawh ahih manin thatlumkha\nUS gamsung ah misi te ii pumpi azuak sumbawlkhat kum 9 thongkiading in thukipia\nUSA, Maryland pan Pi Niang Khan Dim (Thuklai, Mangzong beh) in hongnusia\nLungdam Kohna – Ni Thupi


url: =Zoro - Mascot MASCOT IMAGE MILANO Latzhose khaki/marine Gr. 90C64 | Z00207562\n> MASCOT IMAGE MILANO Latzhose khaki/marine Gr. 90C64\nMASCOT IMAGE MILANO Latzhose khaki/marine Gr. 90C64\nArtikelnummer: Z00207562 EAN: 5708628169363 Herstellernummer: 00969-430-51-90C64 MASCOT IMAGE MILANO Latzhose khaki/marine Gr. 90C64


url: =North Korea ah a awkcip Malaysian gammi 9 te Kuala Lumpur tungta ~ ZD :: ZOMI DAILY\nposted on 31 March 2017 at 8:56 am UTC+9:30 Lomkholna: Korea, Malaysia, News, Sawltak, World\nNorth Korea te’n agampan aciahkhiatding aphalloh uh Malaysian gammi 9 te pen Kim Jong Nam ii luanghawm tawh kikhekding thukimna bawlthei uh ahih manin ciahkhiatding phaltaktakta uhhi. Asi luangkhat leh ahing mi 9 akikhek taktak himawk hi.\nTua North Korea ah a awkcip Malaysian gammi 9 tepen khahkhia taktakta uh a, tuni Friday (Mar 31) zingsanglam in Kuala Lumpur tungkikta uhhi. Malaysian Prime Minister Najib Razak leh North Korea gammakai te kimuhkhopna neikhawm uh a, thukimna abawlkhit uhciangin Kim Jong Nam luanghawm tawh akikhek kici hi.\nTua Malaysian gammi 9 tepen tuzingsang nisuahma in Kuala Lumpur International Airport tungta uh a, vanlengtual ngiat ah Malaysian Foreign Minister Anifah Aman in vadawn hi.\nTua mi 9 te lakah mi 3 pen Embassy Staff hi uh a, adang i 6 tepen a innkuanpih te uh ahihi. Tuzingsangin vanlengtual ah meltheih tanau te’nzong nadawn ngeingai uh a, akimuh uhciangin kikawi in kikahkawm in khitui naptui luangziahziah uhhi.\nNorth Korea, Pyongyang khuapi aom Malaysian Embassy ah Counsellor in ava om ahi Mohamad Nor Azrin in agenkhiatna ah “bangmah hong bawlsiatna uhbel omkei, agamsung ah angei mahbangin ki paikawikawi theilel. Ahi zongin agampan ciahkhiatding hongphallo uh ahih manin, ki lungkham mahmah veve” ci’n genkhia hi.\nMalaysia PM Najib inzong amah ii Twitter tungah “”Thank God, all nine Malaysians from Pyongyang have arrived safely in our homeland.” ci’n gelhkhia hi.\nKuala Lumpur International Airport sungah aki suamlum ahi Kim Jong Nam ii aluanghawm pen Autopsy kibawlkhin in, a innkuanpih te tungpan inzong aluanghawm ngetna lai ki ngahkhin ahih manin North Korea ah ciahpih tading uhhi ci’n PM Najib in pulakna neihi.\nAhi zongin a innkuanpih acih kuahiam cihpen Najib in gencianna neilo hi. Kim Jong Nam ii azi leh atate pen North Korea gamsung ah omlo uh a, Chinese Territory ahi Macau ah aom uh ahihi. Amauzong Kim Jong Nam kithah khitzawh patau uh a, aki busimsim kici hi. Tua hi’n aluanghawm angen a innkuanpih acihpen ki theicianlo hi.\nKim Jong Nam ii aluanghawm pen General Hospital Kuala Lumpur aom misi koihna Morgue ah kal 6 sungbang akikep khitciangin North Korea ah kipuak khinta hi ci’n Foreign Minister Anifah in Friday ni in genkhia hi.\nRelated: Kim Jong Nam thahna vaitawh North Korea gammi 4 te Interpol Red Notice kipia ~ ZD\nMedia te genkhiatna ah Kim Jong Nam ii aluanghawm pen Kuala Lumpur panin Beijing City zuanin Malaysian Airlines tawh Thursday ni 7:39pm in lengkhiata ci uhhi. Beijing panin Pyongyang City zuanin Air Koryo tawh lengkhiading kici a, Saturday ni zingsanglam in North Korea tungkhading hi ci’n South Korea News Agency Yonhap te’n genkhia uhhi. ZD Sawltak #zomidaily\nPrevious: Makai hoih mi citak Pa Thang’ (Rev.Dr. Kam Khaw Thang) tungpan et teh ding pawlkhat ~ Khup Lian Thang\nNext: Singapore Hotel inndawl 15 panin kiasuk in alu leh apumpi kikhenkhia ~ ZD


url: =All Saints’ Day – Misiangtho-te’ ni (November 1st) :: ZOMI DAILY\nposted on 1 November 2017 at 11:49 pm UTC+9:30 Lomkholna: Article, Biakna, Nantalsuan\nTukaal teng, Halloween zan khit teh All Saints’ day leh All Souls’ day ci-in nithupi ni-in, a thei tampi ki om hi. Tu hunciang, Halloween ci-in a tuamtuam in kizepna tawh, pawibawlna in, a kineih hang’ a zomni te’ ki theikha bannawnlo ta hi.\nNovember 1st ni pen, “Misiangtho-te’ ni” in leitung christian gam te’n ciamteh in pahtawi uh hi. Kawlgam leh Zogam lam aa, Christian te lak ah RC pawlpi in zang phadiak a hihi. November 2nd ni pen, “All souls’ day-Misisa-te ni” kici leuleu aa, hihhun sungteng in, misi-haante ki-hah in, daai kihawh hi. Zomi ngeina ah zong, Khuado hunsung in daai kihawh a hihi.\nZomite biak’ hongbawl Pasian in, mikhempeuh misiangtho suakding hongdeih hi aa, Christian te lungtup zong a hihi. Tua hang in, vantungmi leh misiangtho te ih ci tanghtangh hi. Vantung mi lak ah zong St. Michael-the archangel kici leh Lucifer kici te ih za ngei kha ding hi. Tua hi aa, November 1st ni pen, leitungmi-misiangtho suakte bek aa hilo in, vangtungmi te zong a pahtawh ki hi pah hi.\nPawlpi a kicihciang in, biakinnpi bek hipah samlo aa, leitung a omlai thu-umte, a sisa te leh vantung misiangtho te kigawmkhawm a hihi ci-in kigen phadiak hi.\nHih misiangthote-ni pen ei Zogam, Kawlgam lam ah RC te zuihbek in kingaihsun ta leh, nitumna gamlam ah pawldang tuamtuam ahzong kipahtawi veve hi.\nBangzah in, it-in,ngaimah taleeng’ nisim-a tawntung in khakham kipaih theisam lo aa, hong paisan sate’ “phawkding ni” cih, mimasa, thumu masate’n a na omsak uh, a lungdam huai-danhoih khat a hihi.\nIh minam, ih biakna hang aa, nuntaakna nangawn uh, a suplawh tampi te zong phawkhuai a hihi. A thudang hilo in, banghang in All Saints day kici? cih a tom in ih ki hawmsawn hi. Nantal’suan\nPrevious: Malaysia, Ampang vengsung ah Operasi lutin gamdangmi 35 kiman\nNext: Siamsin Dictionary hawmkhiatna vai lungdam kohna


url: =Laithiangtho (Dokna Mark 1-2) ~ Thu Tatuam (Siyin News)\nLaithiangtho (Dokna Mark 1-2)\nThursday, February 12, 2015 Laithiangtho Dokna No comments\n1. John ii thuson angaite sia koi sung pan ziam?\na. Judea, Jerusalem\nb. Samaria le Judea\nc. Jerusalem le Samaria\n2. John thongtaak ciang TO JESU koi sungah pai in thuhil ziam?\n3. James le John te ii apa min bang ziam?\n4. Capernaum khua ii koi sungah ah doai vei khat ciik au ziam?\nc. Tuilii hui\n5. TO JESU koi sung ngambup synagogue te ah thuhil in doaite not ziam?\n6. Miphakpa in a thu ason kakawi hang in, TO JESU khuapi sungah ___ hi.\na. tum nawn ngawl\nb. ki del lialua\nc. maipha ngaa\n7. ___ ah Innkhuvum vutlet in TO JESU kung mipha khat dam ziam?\n8. TO JESU nungzui Levi sia bang nasep seam ziam?\na. Ngasa man\nc. Biakinn naseam\n9. Levi sia koisung a om laitak sapna ngaa ziam?\na. Biakinn sung\nb. A zum sungah\nc. Ngasa man\n10. Phariseete le akuate in antang ziam?\nb. John ii nungzuite\nc. Mi pawlkhat\n11. TO JESU koisungah apai laitak nungzuite in zungtaang ne ziam?\n12. Mihing sia bang atu kivawt hi ngawl ziam?\nc. Mihingte atu\nTuiphumpa John Thuhilna\n1Hi thu in Pathian Tapa Jesus Christ Lungdamna Thupha ahi hi. 2Kamsangpa Isaiah at sa bangin kipan hi.\n“Pathian in ‘Ka kamtaipa sia\nna lampi hong honkholsak tu in, na mai ah ka paisak tu hi.’\n3Senneal ngam sungah mihing khat hong au a, ‘Topa atu in lampi puakhol vun;\nama khualhaw natu in lamzin tang khat vawtsak vun!’ ” ci hi.\n4Tuabangin John sia senneal ngam sungah hong kilak a, ama in thuhil in tuiphum hi. “Na mawna pan kisiik kik vun a, tui kiphum vun, tua hile Pathian in na mawnate hong maisak tu hi,” mipite tungah ci hi. 5Judea ngam pan le Jerusalem khua panin John thuson ngai tu in mihing tam mama pai uh hi. Amate in a mawnate pualaak uh a, tua zawkciang Jordan Ngun sungah, ama in tuiphum hi. 6John in kalaoh mul taw a kitak puan silh a, savun kawngkhau thua in, a anneak sia khaumaw le ngam khuaitui ahi hi. 7Mihingte ii munah, ama in, “Kei nung pan hong pai lai tu pa sia kei sangin lianzaw pek hi. Kunin a peangdap khau suut tu zongh in ka kilawm bua hi. 8Note sia tui taw tui kong phum hi, ahihang ama in Thaa Thiangtho taw hong baptize tu hi,” ci in taangko hi.\nJesus ii Kituiphum na le Ze-et A Thuakna\n(Matthew 3.13-4.11; Luke 3.21-22; 4.1-13)\n9Tua zawk ngei ngawlin Jesus sia Galilee ngam Nazareth khua panin hong pai a Jordan ah John in tuiphum hi. 10Tuisung pan Jesus a thaw to po ciangin, van kihong a, Thaa sia ama tungah ngam vakhu bangin hong tuaksuk mu hi. 11Vantung pan in aw khat nging a, “Nang sia ka it ka Tapa na hi hi. Nang tungah ka lungkim hi,” ci hi. 12Thakhat in Thaa in ama senneal ngam sungah paisak hi. 13Tua munah Satan in ama ni sawmli sung ze et hi. Tua munah ngamsate zongh om a, ahizong, vantung lalangte hong pai in ama hu hi.\nJesus in Ngasa Paai Mihing Li Sam\n(Matthew 4.12-22; Luke 4.14-15; 5.1-11)\n14John thong sungah a kikhum zawkciang, Jesus Galilee ngam ah pai a, Pathian Lungdamna thupha hil hi. 15“A hun hong tung zo hi, Pathian Ngam hong nai zo hi. Na mawnate uh pan kisiik vun a, Lungdamna Thupha um vun!” ci hi. 16Jesus Galilee tuili hui ah a va laitakin, ngasa paai mihing nii, Simon le a suapuipa Andrew ngeen taw ngasa man in om mu hi. 17Jesus in, “Hong pai tavun, mihing mante kong suaksak tu hi,” ci hi. 18Thakhat in amate in, a ngeen uh nusia in ama zui uh hi. 19Ama in mai sangah tawm a pai ciang, Zebedee ii tapate James le Johnte unau mu hi. Amate a ngeente puua in ngunkuang sungah om uh hi. 20Jesus in a mu po ciangin sam hi; amate in a pa uh Zebedee le a cial sa naseamte ngunkuang sungah nusia in Jesus zui uh hi.\nDoaivei Pasal Khat\n21Jesus le a nungzuite Capernaum khua hong theng uh a, Sabbath kik ni ciangin, Jesus in Jewte ii synagogue ah pai in hilhna nei tu in kipan hi. 22A thuhilna a za mihingte in ama thuhil zia lamdang sa uh hi, banghangziam cile, Thukham hil syate bang hi ngawlin, ama in thuneina taw thuhil hi. 23Tua zawk hiat ciangin doaivei pasal khat synagogue sungah hong tumin cik-au hi. 24“Nazareth mi Jesus awng, kote bang hong nuammaw ni ziam? Ko hong lalcipsak tu in hi sungah hong pai na hi ziam? Nang akua na hi hunlam hong he khu hi — Nang sia a thiangtho Pathian kamtaipa ni hi,” ci hi. 25Jesus in doai munah, “Pau heak in, pasalpa sung pan hong pusuak tan!” ci in thupia hi. 26Doai in pasalpa thing zazaan a, a nging in a cik-au zawkciang pasalpa sung pan pusuak hi. 27Mihingte theampo in lamdang mama sa uh a, “Bangbang thu hi thong ziam? Tu a sia kihilna thak khat ahi ziam? Hisia pa in doaite tungah thunei a, thu a piak ciangin doai in a thu ni hi!” ci in khat le khat kikum uh hi. 28Tuabangin Jesus huvau thupiangte Galilee ngam mun theampo ah manlang takin kizel hi.\nJesus in Mihing Tam mama Damsak\n29Jesus in a nungzuite taw synagogue nusia in Simon le Andrew te inn ah paisuak uh hi. Nungzui James le John zongh kihel hi. 30Simon sunghnu a cina in lum a, suuk hi. Jesus hong thet po ciangin, tua thu ama tungah son hi. 31Ama in nupinu kungah pai in a khut pan kaito in thosak hi. A suuk natna thai a, amate zin do hi. 32Ni tumin nitak hun a thet ciang, mihingte in Jesus kungah, cinate le doaiveite paipui uh hi. 33Khuapi sung pan mihing theampote innmai ah kikhawm uh hi. 34Jesus in natna satna namcin taw a na theampo damsakin, doaivei tam mama a doai nawkeaksak hi. Ama in doaite ii pau tu khaam hi, banghangziam cile amate in Jesus sia akua ziam ci in he uh hi.\nJesus in Galilee ah Thuhil\n35Zingtuung khuavak maa in, Jesus tho in tua inn nusia hi. Khuapi puasang a ngamkhingna mun khat ah pai in thungen hi. 36Ahihang Simon le a kitholpuite in ama zong tu in pai uh hi. 37Tuaciang ama a mu uh ciangin, “A kuama po in nang hong zong hi,” ci uh hi. 38Ahihang Jesus in, “Hisung kiim le paam khua dangte sung zongh ah ih pai kul tu hi. Tua munte zongh ah thu ka hil kul tu hi, banghangziam cile, tua nasep ma seam tu in hong pai ka hi hi,” ci hi. 39Tua hi a, ama in Galilee ngambup synagogue te ah thuhil in doaite not hi.\nJesus in Pasal Khat Damsak\n40A phaak nasia mama khat Jesus kungah hong pai a, khupdin in, “Hong damsak nuam po lete hong damsak thei tu ni hi,” ci in hu ngen hi. 41Jesus in ama khuangai huai sa in, a khut vaan in tham hi. “Hong damsak nuam khi hi, dam tan, ” ci in zokik hi. 42Thakhat thuin pasalpa a natna damthiang paih hi. 43Tua zawkciang, Jesus in ama nasia tak talin, paisak paih a, 44“En in, hi thu kuama munah son heak in, pai vingveng tan a, thiampipa in vealsak tan,” ci in a sawl zawkciang, “Mihing theampo tungah na thianthona a kilangh tu in, Moses sawl bangin, sangaw biakpiakna vawt tan,” ci hi. 45Ahihang pasalpa pai in mun theampo ah hi thupiang sia son kawkoai hi. Pasalpa in nasiatak son ahikom Jesus sia khuapi khat pawpo ah, mipite ii mutang in, a tum ngam nawn bua hi. A ngamkhingna munte ah ama om a, mihingte in mun theampo panin ama kung zuan uh hi.\nJesus in Pasal Langngaw khat Damsak\n1Ni tam kihal ngawlin Jesus Capernaum khua ah pai kik hi, tuaciang ama inn ah om hi, ci in kiza hi. 2Tua ahikom mihing tam mama hong kikhawmtua uh a, om natu mun awng zongh\nom nawn ngawl liangin kongbiang puasia dongin dim uh hi. Jesus in thu a hihil laitakin, 3pasal li hong theng a, Jesus kungah langngaw pasal khat puak hi. 4Ahizong mihonpite hu in cina sia Jesus kung tatak a then zo bua hi. Tua ahikom amate in Jesus omna sanh innkhum sulet uh a, pasalpa phak tungah lumsakin, innkhum sukletna pan khiasuk uh hi. 5Amate in bangza in upna nei ci sia Jesus in a mu ciang, langngaw pa munah, “Ka tapa awng, na mawnate hong kimaisak zo hi,” ci hi. 6Tua munah a to Thukham hil syate in, 7“Banghangin hi bangin pau ngam ziam? Hisia in Pathian min daisakna hi. Pathian bekma in mawnate maisak thei hi!” ci in ngaisun hi. 8Thakhat in Jesus in amate ngaisutna teng tel ahikom, “Banghang tuabangin ngaisun nu ziam? 9Hi langngawpa tungah ‘Na mawnate hong kimaisak zo hi’ cile, ‘Tho in, na phak luakin lampai in,’ ci koisia ol zaw ziam? 10Tua ahibuale Mihing Tapa in leitung mawmaisak theina nei hi, ci in no tungah lak tu khi hi,” ci in langngawpa munah, 11“Tho in, na phak luakin cia tan, hong ci khi hi!” ci hi. 12Amate mu tangin pasalpa tho a, a phak luakin lawn paih hi. Amate in lamdang sa mama in, Pathian pok uh hi. “Hi bang peuma mu ngei bua hing!” ci uh hi.\nJesus in Levi Sam\n13Jesus Galilee tuili hui ah pai kik hi. Mihon khat ama kungah hong pai hi, tuasia ciangin amate thuhil tu in kipan hi. 14A pai kakawm in, Alphaeus ii tapa Levi kici shiadongpa a zum sungah to in om mu hi. “Hong zui tan” ci hi. Levi zongh ding vangiat in zui hi. 15Tua zawkciang Jesus Levi inn ah an ne hi. Shiadongte hon khat le a dang a kinialnamhte pawlkhat in, Jesus zui a, Jesus le a nungzuite taw an ne khawm uh hi. 16Pharisee a kici Thukham hil syate in, Jesus shiadongte le a kinialnamhte taw an ne khawm in om a mu uh ciangin, “Banghangin ama in mihing tuabangte taw an ne khawm ziam?” ci in dongh uh hi. 17Jesus in amate thu kidok za a, “Mihing cidamte in zatomamgpa tulmaw ngawl a, cinate bek in zatomang tulmaw uh hi. Mihingphate sam tu in kong pai bua a, a kinialnamhte sam tu in kong pai hi,” ci hi.\nAn tanna huvau Dokna\n18Hun khat lai in, Tuiphumpa John ii nungzuite le Phariseete an tang uh hi. Mihing pawlkhat Jesus kungah hong pai a, “Banghangin Tuiphumpa John nungzuite le Phariseete nungzuite in an tang a, na nungzuite in, banghangin an tang ngawl ziam?” ci in Jesus dongh uh hi. 19Jesus in, “Mopoai an kivaakna sungah leangnate in an ne ngawlin om tu na um uh ziam? Om ngawl tu hi! Zineipa sia amate taw a om khop laiteng amate in tuabang a ngamta buatu hi. 20Ahihang ni khat ni ciangin zineipa sia amate kung pan hong kila tu a, tuasia ciangin an tang tu hi,” ci in zokik hi. 21“Kuama in puanlui ek sa sia puanthak taw phaw ngei ngawl hi, banghangziam cile puanthak sia a ton ciangin a lui sia ekkeak tu a eksak seseam tu hi. 22Tuasia bangma savun thawl lui sungah sapittui thak kuama in thaal ngei ngawl hi, banghangziam cile sapittui thak sia in savun thawl lui sia saantham tu a, a sapittui le a thawl lalcip tu hi. Sapittui thak sia savun thawl thak sungah thaal tu hi zaw hi,” ci hi.\nSabbath huvau Dokna\n23Jesus sia Sabbath ni khat zungtaang lo tawntan in pai hi. A nungzuite zongh ama taw kithawl a, zungtaang huite hiat tu in kipan uh hi. 24Tuasia ciang Phariseete in Jesus munah, “En in, Sabbath ni na nungzuite ii zia bang a ngamtat tu sia ih thukham in khaam hi,” ci uh hi. 25Jesus in, “David in bang khat po a neak tu a kisap mama hun laitakin, a ngamtatna sim ngei ngawl nu ziam? Ama le a mite a ngilkial hi. 26Tua ahikom Pathian inn sungah tumin Pathian a kipia sa anluum ne hi. Tua hun laitak sia Abiathar in Thiampi Lianbel a sep laitak hi. Ih Thukham bangin ci leang thiampite bek in hi anluum a neak thei natu ahi hi, ahihang David in ne a, a mite zongh pia hi,” ci in zokik hi. 27A thukhupna ah Jesus in, “Sabbath sia mihingte ii phat natu in a kivawt hi a, mihing sia Sabbath atu a kivawt a hi bua hi. 28Tua hi a, Mihing Tapa sia Sabbath ngangawn ii Topa ahi hi,” ci hi.


url: =ZIN THUPI KINEI DING – Zomi Agape Church Inc\nZIN THUPI KINEI DING\nZomi Agape Church Inc > Zomi Agape Church Blog > Thuthang Tuamtuam > ZIN THUPI KINEI DING\nJuly 14, 2016 by Super Admin Thuthang Tuamtuam\nKAWL GAM PAN ONGZIN REV. DO SIAN PAU IN\nJULY 17,2016 Ni ZAC PAWLPI AH HUN ONGZANG DING\nRev. Do Sian Pau peen 1997 Kum in Piangthak a gupkhiatna thu kum 7 sung bang agen khit ciang India gam ah Kum 7 sung sangkah in B.Th, MD zo hi. Tedim Bethel Bible Collage ah Sangria kum 16 sung asp khit ciang Yangon ah Laisingtho sang Sia kum 7 sem leuleu in tuakhit ciang Pasian hopihna ngah ahihman in gupkhiatna Lungdamna thu gen in avaak kawikawi zach kum-4 sung bang Topa onpgmapi sak ta ahihman in Topa min iphat hi.\nOngtungding Friday Ni ciang Rockford City,IL pan Zomi Agape Pawlpi mi ding Innkuan nih mimal-9 Avadawn ding in Pawlpi Keem Rev Thang Za Kap te innkuan vazin ding uh ahihman in thungetna ah phawkciat ni. Pawlpi in ikisap mahmah Keyboard Siam mahmah Pa Tualpi te innkuan leh Media lam ah amuan huai mahmah Pa Sian Sawmpi te Innkuan himawk ahihman in i ang tang pha diak hi.\nZAC Pawlpi in Tulum 2016 kumsung in Pawlpi mi inn-50 cinzawh nading cih inthunetna hi a Topan tu in ami te amunmun pan ongpuak ziahziah in acingding hita ahihman in Ibiak Topa min iphat hi.\nZAC MEDIA TEAM\nStarts 11:53 pm


url: =by KokiriHylian » Thu Feb 07, 2013 11:04 pm\nIt's not that the reason isn't "convincing". It's that it's a very stupid reason. :/\nby Arriant » Thu Feb 07, 2013 11:36 pm\nOh god Ubisoft what are you doing?\nJoined: Fri Oct 12, 2012 10:57 pm\nby Basil » Fri Feb 08, 2013 6:43 pm\nRe: Ubisoft confirms Rayman Legends delay is to launch on mu\nby thomas » Fri Feb 08, 2013 6:48 pm


url: =Mandalay ah Electric Mei gitnatlohna hangin lungphona kinei\nZomiDaily :: Kawlgam sungahzong President Thein Sein in ki ukna ongletkhinzawh mipite'n suaktatak in lungkim lohna aomciang pholak theihna (Demonstration) ki neitheita hi. Abeisa hunahzong lungphona tampi mah kizakhin a, Kawlgam ah ihkisap tampitak omlai ahih manin mailam ahzong tuabangdan lungphona pen tampimah kiza totolai khading hi.\nTuni May 20, 2012 Sunday ni inzong Mandalay khuasung ah Electric Mei gitnatlohna hangin khuasung mipite'n lungphona nei uh cih CJMyanmar pan kiza hi. Aki patcil in mipi 100 valdeuh khawngbek hihtuak a, ahi zongin Electric Mei gitnatloh hangin alungkimlo kitam mahmah ahih manin mipi ongki kaikhawm toto a, mi 500 valbang ong cingtovat cihi. Mandalay khuasung ah nikhatbup (24 hours) sung Electric Mei ngahtheih nading lunggulhna tawh mipite'n lungphona anei uh ahihi.\nSangnaupang akipan khuasung minamkim in Electric Mei ginatak in ngahtheihding ki lunggulhtek mahmah ahih manin, mipi ki thuhual mahmah uhhi. Hih lungphona pen tuniciang tawh khawlbawl loding uh a, zingciang zong ki pankik laiding cih kiza hi. ZomiDaily\nStock punches link\n7/4/2012 09:31:48 pm


url: =ZBC Labu mah cici laidingmaw? ~ Rev. Gin Khan Nang :: ZOMI DAILY\nposted on 7 May 2015 at 1:24 am Lomkholna: Article, Biakna, Ginkhannang\nZBC Labu mah cici laidingmaw?\nZomi sungah pau tuamtuam a zangte lakah a dangte gen loin eisung mah gen lehang ka ut hi. Tedim kampau a zangte in 1914 kumin La dawng 25 a pha labu kinei hi. “Chin Hymn Book in Te Dim Dialect” kici hi. Tua pen a masa pen hi a, MG Po Ku, MG Tun En leh MG Viel Nangte teikhiat ahi hi. MG cih pen Kawlpau a Taang cihna Maung cihna hi dingin ka um hi. Tua labu sungah Zeisu pen Jesu ci-in kigelh a, Pasian pen Pashian kici a, Kha Siangtho pen Kha Shiang Tho ci-in kigelh hi. 1918 kum ciangin La dawng 101 a pha kikhenleuleu a, “La Bu, Te Dim Kam” kici-in a teite pen MG Po Ku, MG Tun En, MG Vial Nang leh others kici hi. Vial Nang cih zong a mal dik ta hi. Mikang lai-in “Chin Hymn Book in Kam Hau Dialect” kici leuleu hi. 1923 kum ciangin la dawng kibehlapin dawng 283 val kikhen a, a teite pen Po Ku, Tun En, Vial Nang, Dam Suan, Cin Lang, Khup Thang, Ngul Suan, Awn Khaw Neng ci-in kigelh hi. Hih sungah “Khazhih,” “Pashian,” “Zheishu” cih kammal kizang leuleu hi. 1927 kumin la dawng 300 om kikhen kik hi.\nSia Hau Go makaihna tawh 1949 kum pawlin (a kum lian ka tel nawn kei hi) la dawng 300 val a pha pen kibehlapin Word Edition kikhen a, tua pen Tedim Labu kici “Tiddim Hymnal” kici hi. La zong tam kikhum ta ahih manin kisapna dong a hu zo khat suak hi. 1969 kumin Labu kisam lua ahih manin sia Khup Za Go hanciamna tawh Gauhati panin bu 1000 kikhen kik a, Christian Literature Centre, Gauhati–te hong khetsak ahi hi. Tua sung panin ZBC gam sunga om teng in Labu nambat kibang zat ding deihna tawh tonic solfa tawh kithuah harmonized cih theih dingin kibawl a tua pen 1974 kumin kihawmkhia hi. Tua pen “Tiddim Hymn Book with tonic solfa” kici hi. Tua pen ZBC sunga pau dangte tawh a nambat kibanga kibawl ahih manin “ZBC Labu” kici a, Tedim Labu cih sangin kithei zaw mai hi.\n1979 kumin Kolkata-ah Labu khensak dingin ka puak lai-in Sia En Khan Nang zong sum bawlin hong zin kha citciat a, Kolkata-ah ka kimu uh hi. Amah tawh buaipihin, ka vaihawm uh a, la bu min dingin “Zomi Khristian Labu” (Zomi Christian Hymn Book) cih ding hoih kasa uh hi. Tua pen inn lam (Tedim) a thuneite (ZCLS om nai lo) kiangah lai ka khak uh a, ka dot uh ciangin hong thukimpih loin, a ngeina bangbangin hong khen un, hong cih uh ciangin laih tuan loin a ngeina bangbangin kikhen hi. 1979 kumin bu 8,000 kikhen a, 1986 kumin bu 10,000 kikhen leuleu hi. A nung ciangin ZCLS min tawh Labu kipuahpha a, kihawm khia hi. La pawl khat kilim laih lua-in aw luan dan nuam lo ahih manin mipi lungkim zo lo tawh kibang hi. Tua kawm kalah 1995 kum ciangin ZBC panin Tedim kam pau teng taikhia-in ZBCM hong piang hi. 1996 kum ciangin ZBCM sung panin TBA paikhia leuleu-in TBC hong piang hi. Tedim kampaute pen ZBC tawh a kikhen siang kisuak ta hi. Association pawl khat ZBC sungah a om lai tei hangin a buppi i et ciangin ZBC tawh kizopna om pha nawn lo hi. Ahi zongin Labu pen “ZBC Labu” mah kici lailai hi. ZBC tawh kizopna i neih loh hangin a min pen kipai thei pak lo hi. Tua in ZBC hoih kei, nawlkhin pah ni ka cihna hi tuan loin, Labu tunga lai kigelh bangin min kineisak lo hi cih ka lah nopna hi zaw hi. Labu tungah ZBC Labu cih kigelh het lo hi. A kigelh kha lo min khat kineisak na hi zaw hi.\nTua banah Pawlpi dangte in Labu tuam hong bawl uh ciangin Tedim Labu pen Tuiphum Pawlpi Labu hong suak ta hi. 1979 kumin “Zomi Khristian Labu” na kici hi leh tu ciangin hoih kisa semsem dingin ka um hi. Tua kawm kalah kim khat in “Tedim Labu” cih mah a deih tentan om lai leng kilawm ka sa hi. A sungah Tedim pau, Tedim lai cih pen phamawh lo a, a huampi a zat dingin Zomi, Zogam, Zo lai, Zo pau, cih\ntheih dingin kigeel leh tangzai zaw lo ding hiam cih ka ngaihsutna om hi. Hih danin a min zong kilaih hen la, Pawlpi tuamtuam in zat theih ding “Labu khat” vaihawmin zang khawm thei leeng, hih in kipumkhatna hong piangsak dingin ka lamen hi. Labu khat i neih theih matengin sihna, nopna, mipi paikhopna-ah nuam ngei lo ding hi. Sihna, nopna-ah a kitaisan thei lo, a kitutpih, kikhawlpih nuamte ihi lai hi. Pawlpi tuamtuamah i om hangin sungh leh pu, tanu tapa a kiman vive ihi hi. Tua ahih manin mun khen khatah Tedim Labu (a thak pen) sunga late sangin khanlawhna late sa leeng nuam kisa zaw mai hi. Hih Tedim Labu a kipuahpha pen nuam kisa lo tek hi leh kilawm hi. Tua ahih leh a lui pen mah kikhen kik leh i zangkim thei zaw tam maw cih ngaihsut huai ka sa hi. Pawlpi kim khat in a thak pen zang tuan lo hi cih zong kiza hi. 2007 kumin a lui pen Kolkata-ah khetkik dingin kipuak a, lui lua ta ahih manin hong khetsak nuam lo uh hi. Tua ahih manin Computer siam khangno phatuam ngai zo om hen la, Labu lui pen Computer-ah siang takin kikhenpha hen la, a min zong “Zomi Khristian Labu” ci lehang bang a ci tam ka ci hi. Hih pen kei ngaihsutna hi a, kikup dingin kong luikhiat ahi hi.\nPrevious: Pau leh ham (aw suah) Part 1\nNext: Puah, kem, cin ding ongngak amanpha mahmah pawlkhat\nHi mah ei hi thu bel. Zomi sungah i kampau zat kibang kim lo ahih manin a huamzo pen dingin Zomi Christian Labu ci leng ken zong hoihsa ing ei. Zomi sungah labu kibang i zat leh hi sang kipumkhatna om zaw ding hi.\n27 January 2017 at 7:03 am\nhilua zen ei. hih article pen tun it Huai sansan ei. Zomi Christian Labu ci a I zat khop ngeiingaii ding bawl Huai lai sa ing ei.\nTg. Go Sian Pau says\nAmen! ken zong labu min ding “Zomi Khristian Labu” cih mah thukim ing ei. I cih hun hong tung pelmawh ding lamen ing. Hih banga thu manpha nong luikhiat manin lungdam ei..Mainawt ni..


url: =Tulaai Leitung Thuthang Tuamtuam Updates Dec 29, 2014 :: ZOMI DAILY\nTulaai Leitung Thuthang Tuamtuam Updates Dec 29, 2014\nposted on 29 December 2014 at 12:13 pm Lomkholna: Khawmpau, Myanmar, News, World, Zomi\n· Greece gam Corfu tembaw khawlna pan Italy gam Ancona tembaw khawlna zuan a apai Tembawpi mi 478 khualzinmi apua khat lamkaal tuipi tung ah December 28 ni in kaang a mikhat alualua in Tembaw tungpan natuak a sipah in adangkhat zong atuahna pan liam hi. Italy gam leh Greece gamte pan Helicopter leh tembaw tawh nasiatak honkhia uha, mi 190 bek honkhia zopan in Khuahun siatluatna hang in mi 280 honkhia zonailo uhhi. Lungdam leh kumthak hunnuam zangding a kiging uh himah leh Tembaw sung ah sihding hinding kitello in mi 280 in kahna leh hagawina tawh taikhua vaal uhhi. Khualzinmi atamzaw peen Greek minam hi in adang Italy,Turkey,Albania,Germany cihte leh adang gamte pan ci uhhi. bbcnews.com\n· December 28 ni a Indonesia gampan Singapore gamlam zuan a aleeng Air Asia AirBus A320-200 Flight Qz8501 khualzinmi 162 tawh amangcip tunidong kimuzonailo a Indonesia ten Tembaw 12,Helicopter 3 leh gaalvanleeng 5 tawh asun azan in zongmah leh muzonaailo in zongsaan laaitak uhhi. Tua ban ah Malaysia ,Singapore leh Australia gamte in zong zonpih ngeingaai uhhi. Vanleeng manzia peen Surabaya ,Indonesia pan Singapore lamzuan lamkim atun laaitak Khuahun sia in meisahlua ahihman in meeipelh ding in pi 38,000 ah kahto ding in abullampan thupia uha, khuahun sia ahihman kahto theipaklo in abullam te adawnnawnloh ban ah kihopih thei nawnlo in vanleeng atun abanna Rader in manthei nawnlo ahihman in akia hiding in lam etna tamzaw hi. Hih vanleeng peen, November 16 ni in asset khat vei kipuah hia, asetpeen French-American centure CFM International te bawl ahihi.Tumahmah lian thuthang kizaakna ah Vanleeng peen Rader in tuipi taw kawdok ah om cihi ci in Indonesia gam thunei te in genkhia uhhi. bbcnews.com\n· Italy gamsung tuipi tung ah December 28 ni in Turkey gamte Tembaw mi 11 apua khat leh Italy te Tembaw khat kinawkkha a, mi 2 phualsihpah in mi 4 atun abanna kithei zonaailo ci in Italy tuipi paangcing gaalkaap te in genkhia uhhi.\n· Afghanistan gam ah US leh NATO gampawl te in kum 13 si le naaitawh gaaldona tawh kisai mahialna December 28 ni in Babul khuapi kiang NATO phualpi ah pawipi khat khaam uhhi. January 1,2015 nipan US gaalkaap 11,000 te in Afghanistan gaalkaap te siamsinsakbek ding uha gaaldo nawnlo ding uhhi. Hih kum 13 gaaldona peen 2001 kum September 11 ni Osama Binladen in WTC aphulkhapna pan ongkipan hia, kum 13 sung in US gaalkaap 2,224 in anuntaakna uh beilawh in NATO gampawl paltan 3,500 in anuntaakna uh beilawj uhhi. Hih kum 13 sung gaaldona ah leitung gam 50 in amunmunpan US tetawh naseemkhawm uhhi. Hih pawipi amankhit phet lian in Taliban migilo pawlte Tanupipa Zabihullah Mujahid in Taliban ten gaaldona khansemsem ding hi ci in taangko hi.\nPrevious: ZDF te Japan singno suan tentan zota, Zogam ah kipanthei tading\nNext: Itna ii dai sung\nNa Christian hihna Bangciang Hiam?


url: =PASIAN IN CIHTAKNA THUPHA PIA - Zomi Adventist Innkuan\nZo Phualva Thupuak, Vol 09, Issue 04, July 2019\nI Topa in “Kei hong pahtawite ka pahtawi ding hi…” ci hi (1 Samuel 2:30). Kum 100 tampi khit ciangin zong Laisiangtho sunga Pasian kammal pen kikheel nai lo a, tuni dongin tangtung- tung lai hi. Pasian kammal ahi “Pasian aw za in a thu mang nahih manun thupha khempeuh no tungah hong tung ding hi” (Deuteronomy 28:2). Hih pen kum tul aval khit hangin tuni dongin tangtung lai hi. Pasian in hauhna thupha pen ama thu amangte tungah kamciam ngiat hi. Hih thu pen kaalsim a Sabbath a tangte tungah tangtung phadeuh lai hi. Leitung a kibawl cil a kipanin Pasian in Nisagihni pen thupha apiak tuam ngiat ahi hi (Genesis 2:3). Pasian in thupha a piakte pen a tawntungin thupha ngahte ahi uh hi (1 Chro. 17:27), Pasian in Nisagihni Sabbath pen thupha pia ahih manin ei Sabbath a tangte pen Pasian in nasia takin thupha hong pia hi (Isaiah 56:2).\nDotna pawlkhat kidong dih ni. Sabbath bangci danin tang ding ihi hiam? Sabbath tawh akilehbulh sepkhiat- na le gamtatna honkhat om hi lo hiam? Sabbath’ thupha hong taansak nate a om hiam? Pasian in Sabbath tungtawnin bang ngimna nei hiam?\nSabbath thukhunte in ei hong makaih hi. Tua thu- khun in i Sabbath tan dan pen mumal nei sak hi. Pasian kiangah thungen in, ama sungah i kipumpiak ciangin Khasiangtho in i Sabbath tanna a manpha suaksak hi. Laisiangtho siksan in Sabbath tan dan ding kikum dih ni.\n1: Sabbath ni pen ei hong bawlpa Pasian biakna hun dingin ap ni.\nSabbath tanna ah a thupi pen in biakpiakna ahi hi. Sabbath ni in vantung a om teng khempeuh tawh aw khatin a nuaia thu teng ih pulaak khawm hi.\n“Kote’ Topa Pasian aw, Nangmah in na khempeuh piangsak in, Nangma deihna bangin na khempeuh om in, na khempeuh kipiangsak ahih manin, Minthanna, Pahtawina le Vangliatna, A ngah dingin na kilawm hi” (Mang. 4:11).\nItna Pasian in eite hong bawl hi. Ei hong bawlpa Pasian bia in lungdamna i pulaak hi. Siampi. 23:3, sungah “Ni guk sungin nasep ki zo ding hi; ahih hangin a ni sagih ni in a thupi tawlngakna Sabbath, a siangtho kikhopna ahi hi” ci hi. Hih ni pen Pasian’ mite kikaikhawm in Pasian biakna le phatna ni ahi hi.\nKum za tampi sung Judah minamte in Sabbath simin Pasian phat uh hi. Thukhun Thak sungah Jesu in Sabbath tanna ding ahoih lamin lampi hong lak hi. Luke in “Jesu pen a khankhiatna Nazareth khua ah hong pai a, a ngeina mah bangin Sabbath ni in synagogue ah pai in, dingto in Lasiangtho a sim hi” (Luke 4:16) ci hi. Jesu adingin Sabbath ni pen kikholkhop hun le Pasian biak hun ahi hi. Pasian mite kikaikhawm in khawl khawm uh a, Pasian phat in, a kammalte simin lungngai uh a, thungen khawm in a om uh ciangin Pasian in amaute thupha pia hi. Jesu in Sabbath ni simin synagogue ah a Pa phat dingin pai hi. Sabbath ni a biakna neih pen Jesu adingin thupi mahmah hi. Vantung a om a Pa phat ding, Ama kammalte lungngai ding, A mite tawh kikhawl khawm ding cihte in Sabbath nisim a, Jesu’ zuih ngeina le a zat den khat ahi hi.\nThuciam Thak sungah Christiante in Sabbath ni simin kikaikhawm in a kha tha uh dimsak uh hi. Khat le khat tha kipia in kitawsawn uh hi. Paul thuhilhna mang-in a zui uh hi. Paul in, “Khat le khat ki-it in a hoih nate i sepna dingin kihanthawn ciat ni…” (Heb. 10:24, 25). Sabbath simin Pasian in amah phatna ah lungkimna a zong dingin eite hong sam den hi. Sabbath pen vantunggam malepna ahi hi. Vantung lamte geelna ah Pasian in eite pen kaalkhat sungah Sabbath ni a tang dingin hong deih hi. Tua ni pen biakna hun bek hiding a, nasep ni hi lo ding hi. Sabbath ni in eite pen nasep gimna tawlna panin hong suakta sak hi.\nThukhaam 10 lak pan a 4na pen a tel baih penpen ahi hi. Thuhoih hong kihilh ciang bek hileh mihingte in zui nuam lo ding cih pen Pasian in tel sitset hi. Tua ahih manin Pasian in thukham hong pia a, tua thukham pen “Sabbath ni a siangtho-a zat ding phawk in. Ni guk sung nangma’ na semin na nasep ding khempeuh na hih ding hi; ahih hangin a ni sagih ni-in Topa na Pasian’ Sabbath ahi hi; na bangmah nasem kei ding uh hi” ci ngiat hi (Paikhiatna 20:8–10a). Pasian in “Phawk in” ci napi, leitungbup phial in hih thu mangngilh ta uh hi.\nPasian siantho’sak ni bek mah, eite in i tang thei hi. Sabbath ni pen ni sagihni bek hi a, nidangte in kheek khia zo ngei lo ding uh hi. Bang hang hiam cihleh Sabbath ni bek mah, Pasian’ Siantho sak ni ahi hi. Tua ni in nasep dang khempeuh nusia a Pasian biak ding ahi hi. Nasep dang khempeuh sangin a thupi zaw pen Pasian biakna ahi hi. Pasian biakna sangin a dangte thupisak zaw na hileh na Pasian a zahtaak lo na hi a, a minsia sak bek hi lo, hong piaksa thukham a zui lo cihna ahi hi.\nSee also THUKHAM TENG PALSATNA\nJesu in “Thumaan na thei ding uh a, tua thumaan in note hong suakta sak ding hi” (John 8:32) ci hi. Sabbath thumaan in a kizom den tawl taka nasepna panin tawldamna hong pia hi. Hong suakta sak hi. Sabbath-ni sim a i kitheihsak pen ei nasep hanciamna hanga lawhcinna i ngah pen Pasian kiang pan hi cih thu hi. Tua ni in Amah a bia dingin ei hong bawl Pasian in hong sam hi.\nMi tampite in a nasepna panun amau hihna mu uh hi. A nasep un amau koibang mi cih lak khia hi. Tua mah bangin eite kua-mi cih ih kitheih nading le eite’ manphatna i muh theih nangin Sabbath in hong sam den hi. Ahi zongin tua i manphatna pen ei nasepna tungtawn hi lo hi. Sabbath ni in Pasian’ muhna ah eite’ tawntung manphat-zia i sin theih nangin kaal simin hong phawk sak den hi.\nCidamna Thu: Khuaizu\nKhuaizu nekding aki gen ciang, kizep kipuahna lam ah ki limzat ahih manin mel hoih nading bekin i ngaihsun kha hi. Khuaizu i nek manin pumpi ading phattuamna tampi pia hi. Lupma khuaizu nek ahoihna kua mahin ki thei kim lo hi. Tua ahih manin bang phattuamna om hiam cih anuai aa thu (7) te sim suak in!\n1- Ih mut nuamsak hi.\nKhuaizu lakah pumpi ading akisam (tryptophan, amino acid) te kih el ahih manin lupma in sikkeu khatta tuilum tawh gawmin dawn leeng ih mut nuamsak hi.\n2- Sikhang natna daal hi.\nikhang natna asawt ciang, lungtang nasia takin sukha(lawh) ahih manin kidop huai aa, hun lo pi nuntakna bei thei hi. Khuaizu in Si akhang lohna dingin nasem ahih manin lupma sikkeu khat ta ne zo leng, sikhang natna daal hi.\n3- Sihui khak thei te daal hi.\nNek leh dawn hangin pumpi sungah akisam lo anel (sathau nom) ki-behlap den ahih manin sihui sungah tawmtawm in na lutlut hi. Sihui sungah akisam lo anel(sathau nom) te hangin lungtang natna, sikhum natna piangsak thei hi. Sihui khak anel(sathau nom) te khuaizu in sawpsiang zo ahih manin nisim nezo den leng, sihui khak thei te daal hi.\n4- Pumpi tha hatsak hi.\nNitak sim lupma khuaizu neden leng, aki lawh thei natgual maimai in hong zo lo ding hi. Tua hi aa natgual menmen in hong zawh loh nadingin khuaizu ne tek ni pumpi tha hatsak hi.\n5- Ih thau’ tuisuak sak hi.\nA thau te adingin khuaizu nek huai hi. A hangin i pumpi sung aa thau’ na apiangsak te tuisuak sak hi. Weight khiam nuam ten zongh Exercise i bawl kawmin khuaizu nezo lai leng manlang takin kiam baih zaw lai ding hi.\n6- Hong nosuak sak ding hi.\nMel hoih nadingin khuaizu aki zat mah bangin nitak lupma khuaizu sikkeu khat le tuilum hel sa dawn den lecin na kum atam hang’ na mai vun hong nosuak sak ding hi.\n7- Lungkiat natna daal hi.\nLungkhamna tuamtuam apiangsak ngaihsutna te khuaizu in hemkhia thei hi. Tua ahih manin i nuntak sung khuaizu neden zo leng lungsim neu /lungkiat natna (စိတ္ဓါတ္က်ေရာဂါ) daal hi.\nCrd: Aunty May\nPrev post ခုနစ်ရက်အတွင်း ကိုယ်အလေးချိန် ၁၅ ပေါင်အထိ သိသိသာသာ ကျဆင်းနိုင်တဲ့နည်း\nNext post Eite Ih Ki-ap Zah Ciangciang


url: =Zomi leh Tangthu thak :: ZOMI DAILY\nposted on 22 July 2015 at 10:35 pm Lomkholna: News, Paukhai, Zomi\nTulaitak ihihna bang bang pen tangthu thak agelh gelh ihih manin lungngaih huai thu tampi om dinghi. Pasian in Zomi te i kalsuan danding ei sangin thei zaw ahih manin tuni ciang zong lamet loh zah dongin akal suan toto zo ihihi.\n1. Mimal pan tangthu thak ah:\nMimal kim in anungta Pasian tawh limtakin kizom in, ihihna identity kemciat ni. Muanhuai in omsawm ni. Cihtakna tawh kalsuan ni. Nisim inuntakna ah tangthu thak agelh den den ihihna mangngilh kei ni. I gilvah pen hun leh igilkial pen hun in hong bawl Pasian leh imipihte nusia leh taisan kei ni. Midangte sangin ei a mah puah leh it zaw ni.\n2. Innkuan pan tangthu thak ah:\nInnkuan sung ah akician in iki makaih zawh kei leh itangthu hong limci thei lo ding ahih manin, nupa kal, tate tawh kikal cihte pen tangthu thak gelhna hun ah thupi mahmah dinghi. Innkuan sung ciat makaih sawm ni. Pasal ten idin mun thei in, numei ten idinmun thei in Laisiangtho tawh akituak bangin kalsuan sawm ni. Midang te ngeina hoihlo thute i innsungah lutpih lua kei ni. Zomi ihihna innkuan sung pan lamsang pah sawm ni.\n3. Khua kipawlna pan tangthu thak ah:\nIh khua itui ciat thupi mahmah hi , ahizongin khua kipawlna i nak paipih sawm luat ciangin Zomi hihna lam ah kitha nem thei ding ahih manin khua kipawlna tuamtuam te azatdan siam sawm ciat ni. Lungsim tuam neilo in Zomi hihna sungah ikipum khat theih nadingin kalsuanna hisak sawm ni. Khua kipawlna pan Minam bup kipawlna ah cih lungsim neihsawm ciat den ni.\n4. Beh kipawlna pan tangthu thak ah:\nBehleh phung thupi mahmah hi, ahizongin beh thu inak thupi ngaihsut luat leh denciangin iminam ihihna ah kitha nem thei zelding ahih manin akipawldan leh ikalsuan dan siamsawm ni. Zomi hihna ah tangthu igelh siamding thupi mahmah dinghi. Beh leh phung ah ilungsim limtakin igawm khit teh Minam hihna ah ilungsim leh isepna igawm toh ding thupi mahmah ding hi.\n5. Awkaih lungsim pan tangthu thak ah:\nI tenna mun leh mual zui in i awsuah leh i awkaihte hong piang hi. Awkaih kibang teng cih lungsim ineih leh denciangin Minam bup ah thanemna hong piang thei ding hi. Awsuah awkaih te thupi mahmah a, ahizongin awkaih akibat loh hangin kitel mahmah leh ngeina kibang lua ihih manin Zomite sungah awkaih lungsim leh kuam lungsim panin Minam khat lungsim ah tangthu gelh dan siam sawm ni. Aw kaih leh awsuah te tawh ilungsim khenkhiat sawm kei ni.\n6.Pawlpi kipawlna pan tangthu thak ah:\nPawlpi pen kha thu tawh kipawl kipawlna hi in thupi mahmah hi, ilungsim anop na penpen biakpiakna sung ahihi. Ahizongin biakna akibatloh manin kigalneih leh kigim neih ding cihbang in ngaihsun lo in, lo cingkhat sunga buk tuamtuam om dan in ngaihsun siamni. Biakna tuamtuam panin ilungsim anungta Pasian kiangah igawm ban ah I Zomi hihna te paaikhia tuan kei ni. Biakna tuamtuam panin Minam bup ah tangthu thak gelh sawm ni. Gam le minam makai te tawh kipawldan siam sawm ni. Panpih dan siam sawm ni.\n7.Ki pawlna tuamtuam pan tangthu thak ah:\nTulaitak Zomi te sungah kipawlna tuamtuam om hi, avek in athupi hia, i vision leh mission atuamtuam ahihi. Ahizongin khat leh khat kikal ah ki thusimna leh kizahtakna te omsak siam ni. Ahun hun in kipumkhat theihna lungsim nei hi. Sepkhop nopna leh thupi kisakna lungsim nei hi. Agual zo leh alawhcing aomciangin kilungdampih siam in, alawhsam leh aguallel aom ciangin apuakkhop dan siam ni. Minam bup adingin akisam bangin tangthu thak gelh siam ni.Akisam hun ah pankhop sawm ni.\n8. Gamgi tawh lungsim kikhen sak kei ni:\nZomi te Leitung gam 30 val bangah om ihihman in gamgi tawh ilungsim kikhen sak kei ni. Zomi te sisan sungah gamgi cihbang omlo ding in ngaihsun siam ni. I omna akibat loh hangin ihihna kibanga ilunggulh kibang sak den ni. Denciangin Topa hoihna nibangin hong tang ding hi.\n9. Thupha ngah pan thupha naak suahding hanciam ni.\nThupha ingah nadingin thupha khempeuh anei anungta Pasian ineih akipan in thupha ngah taktak ihi a, mitmuh a isim theih thupha te pen thupha gah leh thupha paak te ahihi. Abraham bangin thupha minam lian ihih khit teh ei tungtawn in midang ten thupha angah nadingin hanciam ciat ni.I ngahsa thupha te ei tung bek ah khawlsak kei ni , midang te tungah zong tungsak suak ni.\n10. Gualzawhna ingah teh lungdamkoh dam siam ni.\nI cihmawh mahmah laitakin midang ikisap mah bangin igualzawh hun leh ilungdam hun teh midangte kosiam ni. Igualzawh sim in anungta Pasian tung leh iseppih lawmleh gual te tungah lungdam koh ding mangngilh keini. Lungdamkoh dan isiam nak leh i koh kik ding thupha hong pai pai ding hi.\nItna sungah kipumkhat ni.\nSepna sungah kalsuan khawm ni.\nGualzawhna sungah lungdam khawm ni.\nPrevious: KL khuasung kikawmna Kelana Jaya meileng meikang\nNext: ZYA min tawh USA zinna vai\nNumei te pahtawizual dihni ~ Zomi Quavadis


url: =Mandalay ah 60 Billion Kyat manneiding vankham kiman :: ZOMI DAILY\nposted on 7 July 2017 at 10:13 am Lomkholna: Mandalay, Myanmar, News, Sawltak\nMyanmar, Mandalay khuapisung Pyigyitagon Township sung aom innkhat panin vankham “Drug” akigawm in 60 Billion Kyat (US$44 Million) manneiding leh 380 Million Kyat manneiding kham “Gold” kiman cih Irrawaddy pan kiza hi. Wednesday ni in akimankhia hi a, tukumsung Kawlgambup vankham kiman khempeuh lakpanin atampen hiding kici hi.\nMandalay Police te genkhiatna ah hih Mandalay khuasung aom a innsung uh aki buluhkhiatma in innnei nupa te Shan State, Nawnghkio Township sungah Methamphetamine 70 kilograms tawh kiman masa uh cihi. Tuaciang in Mandalay aom a innsungteng zong kisitpah in vankham leh kham tampi aki mankhia ahihi.\nAkimatna innhuang aneipa pen Liou Yone Chan (Kyaw Win) kici minnei khat hi a, azi tawh aki mankhawm uh ahihi.\nInnteek te nupa leh innnasem in aom khat akigawm in mi 3 kiman in Myanmar’s narcotics law tawh thu kibawlding hi ci’n U Kyaw Tun, Deputy police superintendent of Mandalay regional anti-narcotic unit 1 in genkhia hi.\nMethamphetamine kici Yaba Tablet bekbek atangin Million khatval, mawtaw 5, Gold blocks lhe Gold Accessories banah sumtang ngiat inzong 36 Million Kyat kiman khia hi ci’n Mandalay Police te’n genkhia uhhi.\nMethamphetamine zatangte pen innhuangsung ah akikoih mawtaw te ii sathau bungsung ah kiselsim in, mundang ah aki puakkhiading in akithawisa in kimu hi ci’n U Kyaw Tun inzong genkhia hi. Mandalay khuasung ah zatui vankham asem tamtuaklai mahmah a, zatui bekthamlo thau nangawn kiman cih kiza zelzel hi. Mandalay leh Sen gam kizopna lem ahih manin, vankham asem te’n Mandalay pen phualpi in nei uh kici hi. Sawltak #zomidaily\nPrevious: Malaysia, Shah Alam sung aom Tanjong Karang Hospital meikang\nNext: Moscow pan Antalya zuanin aleng vanleng sungah zukhamgawp khat ki khihcip


url: =camargue – hikeminded\nImage 19. June 2018 23. November 2018 hikemindedLeave a comment


url: =Dr. Ng sawtlai in Maymyo ah ~ MUC\nDr. Ng sawtlai in Maymyo ah\nAdmin 10:31:00 AM Articles, Conference Pianna thu, ZOMI SDA NEWS\nDr Ng thu man leh manloh tawm kongkum sin. Dr Ng Maymyo hong paiding cih kiza khollo, Union mente C te disband ziahziah dinga akisak laitak hong paikha ahihi. Dr Ng hongtun teh amau gel dantawh ki kelki lua ahih man lamdang sa in patau mah" dingun ka um hi.\nHonggen thute pen Union ulian te atawh kilam dang lua ahih man kilungdam kilawp kipak ciat hi ungh. Dr Ng gelsiam natawh anlehtui limtak hongvak, hotel thupi khat ah hongtung sak ahihman mipi natang ungh. Tua kawmkal ah ih makai thunei honkhat nalungkim hetlo,C lamte cintan' bang a tankhiat ding agelsa uhtawh ki lehbulh lua hiding hiven, "eithu bang hileh hih lay deligate te lamdung ah giahnang neilo in alum uhzong phamawh sakeng cih kamkhawng kinung zaak hi.\nVeidan bel kilamdang cihding hi, Pasian nasem tetek uhhi. Ko laymen apaite pen kuamah muhdah etsat aki nei hivetlo in, ih kalsuan nate danlo a vaihawm a tamluat ciangh pawlpi hoihnang deihna vil veltawh aki kalsuan ahihi.\nDr Ng in Conference alangdo, adeihlo kuateng hiam honggen un, amimal in pulak un hong cih ngiat" nangawn gen vetlo hi ungh. Ih mungtup ihtun ding thupi a mimal thuakkhak ding phal hetlo in kuamah genvetlo hi ungh.\nIhsiapi pawlkhat te' hong muhnaleh laymen taangmite' lungsim, veidante ki lamdang salua ingh, ka nungphawk kikkik maihi. Hong vaikhak pi ahi khut kilen a Conference goal a nei a kalsuan ding ahih man tha kingah in kilungdam hi.\nUnion President Pr Tin Tun adangte banglo ahitam hong khutlet kikkik liang in mainawtkhawm kal suankhawm ding hihang hongcih ban ah C leh M kikop in Conference Organizing Committee form up ni ci-in thu hong sungin hong pulaak phapha hi Lay lampan thu hiciang om hisam cihtawh ih siapite muanglua leh pawlpi budget zongh ei amah hi a, beithuah ding pammai sa in committee form up ding bang nial zawsop hi ungh. Lay te' sungpan thumhiam khat UMM EC ah hong hel beh un, ci'n, hong citak sam unteh cih tawh muangkha hi ungh.\nThuteng hong vaikhak khitteh lungmuang takin kikhen ungh. Dr Ng thu zui leh zuilo bel asawtlo mah in hong kitelpah lel. Paulap tuamtuam tawh kalsuankhop lampang honggel nawnlo in disband theih" nang lampi honggel zawta uhhi. Hi tungtang ah adik adiklo atheinuam te'n theih haklo bilbel ding in lamen ingh.\nIh makaite gina Khami keei uh hileh bel hiciang tung ngeilo ding, lungkim taka UMM pen Local Conference ngahkhin bek thamlo vai khempeuh hisang ki picing zaw thamtham dinghi aci ngamhi ingh.\nSia Khen Do


url: =Thuthak Tomkimcing 17 Sep 2014 :: ZOMI DAILY\nposted on 17 September 2014 at 11:56 pm Lomkholna: Hauthang, Myanmar, News, World, Zomi\nA. ASEAN Culture Fair (2014) Kibawl ding.\nHongtung ding 2014 October 1 -2 hunsung Yangon Amyotaa Yatyung Hall ah ASEAN Cultural Fair kibawl ding ahihi. Tua mun mah Ngeina lasakna, Ngeina Laam lahna, Silh leh Teen nam tuamtuam lahna om ding ahihi. Ngeina vannam tuamtuam zuak theina 9ftx9ft bial kiim inndei kipia ding hi. Tua man in Zomi te zong kihel huai mahmah banah Ngeina van te namdang mituamtuam in a theihna ding in zuakna lahkhiat na neih huai mahmah ding ahihi. Alunglut te in 09 5121 451,U Than Yin, Xenon Company 01 297 045, 01 297 606, 01 398 844 leh 01 398 787 ah kiho theita hi. La aw khempeuh leh silh Leh teen Design peuhmah namdang te a aki copy lo Mordern tak in lahkhiat na thupi pen ding sak ding ci uhhi.\nB. ISIS te in England te khat Ngawntan ding nei ung ci leuleu.\nAbeisa hunsung in ISIS gilo mite in USA gam mi Journalist Jame Foley leh Steven Joel Sotloff UK gammi David Haines angawng tan khin zo uh hi. Tu in ali veina ngawntan ding in akhawi uh UK gam mi Mr Alan Henning nei leuleu ung ci hi. Tutung pen alamdang diak in Al Qada te pawl in ISIS te kiang ah thumsak in tutung pen mi ngawn tan nawn kei un, Mr Alan Henning zong khahkhia kik un ci bilbel ah hih man in lamdang kisa liang hi. Mithat a hoihloh na themthem tel ta ci in mu uhhi. Alan Hening pen Britain gam mi hi in nidang in taxi hawl tawh innkuan neek zong ahihi. Tu in azi le ta tetawh Syria gam om Galtaite donghu panpih ding in akitawi khia in akuan khia innkuan te ahi uhi.\nC. Google in Ahawl omlo Drone vanleng tawh Internet hawm ding.\nGoogle in abeisa hun in huihlak ah hunsau veipi aleng thei Drone vanleng te bawl Titan Aerospace leikhinzo uh ahihi. Hih pen April kha in alei uh hi a, Project Loon te tawh sep khawm ding in alei uh ahihi. Internet line ki ngahzo melmel lo, na mun te ah mutpuak khah khia in internet line hawm khiasak ding gel tanzen uh hi. Leitung kiimvel na\nSatellite lamzinpi aniam pen pan in line hawmkhiat kawikawi ding in gel uh hi. Ahawl omlo Titan leh Drone kici Internet line hawmna pen sunni tangtha tawh kum nga sung Leitung kiim vel in Internet line hawm in leng dede sak ding gel uh ahihi. Tua man in hong tungding October ni 6 nipan kipan in Drone asinna in ni 180 sung New Mexico om Santa Fe khanglam Albuquerque pan in vanawngthawl sung ah hong lawn khia ta ding uhhi.\nD.Euromoney Myanmar Global Investment Forum\nNay Pyi Taw khuapi ah Euromoney Institutional Investor (Asia) tawh kipawl in Myanmar Global Investment Forum Myanmar International Convention Center –MICC 2) hall ah 2014 Sep 17 in thupitak in bawl uhhi. Euromoney Institutional Investor (Asia) pan Chief Executive Officer, Mr. Tony Shale leh apawl te tampi kihel uhhi. Gamsung gampua taangmi palai, Nasep lian nei mihau te, Media thukan te pai uhhi. Mimal 1300 pha uh hi.\nPrevious: Tulaai leitung Thuthang Tuamtuam Updates September 17, 2014\nNext: Col. Khen Za Moong leh Ih Zomi mipil, misiam, milian luite pahtawina ih pia uh hi


url: =Lasiam Kapno – Australia ~ Zomi Quavadis :: ZOMI DAILY\nposted on 29 September 2016 at 10:08 pm UTC+9:30 Lomkholna: News, Zomi, ZomiQuavadis\nTawlpi khat sung “Len khuamui kai” cih la a sa ih lasiam Kapno hong daih dide khit ciangin Australia Zomite vaihawm siamna tawh a sawt lo in Australia ah va zai ding cih thuthang hong om a, tua thuthang in Zomi khangno khempeuh phial khanglo sak seisai kik hi.\nAmah pen aneu tung akipan lasak nuam a sa ngiat hi in, Zomi lasiam lakah Zomi bup theih a hong minthang khia baih pawl zong ahihi. Ama minthan dan pen damdam a minthang toto cih dan hi lo in, tha khat thu a Zomi bup sisan sungah a kizeel giap zo pah ek cih ding nam ahihi.\nAma mimal thanemna tuamtuam om phial mah taleh a piangthak pente nangawn in zong a pampaih theih loh zah donga lasak siam khat hi in, khangno sunga lasak siam leh la uuk thak ten zong ama awkaih leh a lasak dan a copy mahmah uh khat hi sese lai hi.\nKawlgamah Zomi lasak khopna Stage Show a kibawl sim in mipite lungsim sung pan dotna a phuul khia masa pen in “Kapno a kihel diam?” cih thu ahihi. Kihel kei leh mipi lawpna tampi kiam suk pah dak zo hel hi. Mipi in amah pen lunggulh mahmah den lel uh hi. Stage tungah lasa dinga hong din khit naak leh mipi in zunsuah eksuah a mangngilh zo uh hi zawzen hi!\nBang hangin hizah takin Kapno lasak mipi in za nuam hiam? Kapno in la asak ciangin melsiat phamawh sa lo hi. Kamka pah bibia lel a, Stage tungah diang leklek in taai phangphang se takeileh lunglut takin a lungsim khempeuh leh a aw neih khempeuh sit lo in la sa hi. Kineih tawm cih bang zangh se lo hi. Itna la ahihnaak leh sa suk lel a, Pasian la leh zawlla cih bangin deih tuam paih tuam nei se lo hi.\nAma aituam in lakhui 3 bawl khin hi. Khui dangah zong la dawng tampi sa khin hi. Cidam a Australia a va pai theih leh asawt lo in USA Zomi ten zong sap ding 80% kithukim khin uh hi. Malaysia zong lasa in Mary Lun leh lasiam pawlkhat tawh na pha khin uh hi.\nAmah pen Zomi lasiam minthang mahmah khat ahihangin pahtawina a tam ngah lo pawl hi kha ding hi. Ahizongin Pasian in hun asak ciangin a lapsang nopte lamto veve hi. Lasiam Kapno ading in mualdawn pan in a tumsa zingni hong suak kik ciciai ta hi. Khangno tampi takin ” Kapno aw, Stage tung hong luahkik in, na innteekna mun hi” ci ziahziah ta uh hi.\nPrevious: Malaysia ah papi khatin atanu lupna tungah buan gawp ~ ZD\nNext: Mang khat ka man hi ~ Mungpi Khupson


url: =Malaysia gamsung ah naungek kha 3 bek aphapan khat naukem te’n bawlsia leuleu :: ZOMI DAILY\nposted on 11 August 2018 at 3:56 pm Lomkholna: Malaysia, News, Sawltak, World\nMalaysia gamsung ah naupang kha 3 bekbek aphapan khat naukepna “Babysitter” te’n bawlsia hidingin ki ummawh leuleu cih thuthang NST pan kiza hi. Tua naupang pen akhut aban ataklam kilawi ahih manin, zato ah amanlang in kipuaksak cihi.\nHih thupiang pen nungkal Wednesday ni in Perak State sung aom Manjung District sungah thupiang ahihi. Zato akipuakna Seri Manjung Hospital panin thunei te genkhiatna ah naupang ii ataklam akhut pen kilawi in, tuapanin akhut akitan hiding ci uhhi.\nManjung Hospital panin Doctor te’n hoihtak avelcian khitciangin hihpen akibawlsia “Abuse” hiding cih kimukhia ahih manin, tua naukem “Babysitter” nupinu pen kimansakpah hi. Naukem nupinu pen kum 42 aphakhin khat hi a, Seri Iskandar ah ateengkhat kici hi.\nAthu akizakbehna ah tua naungek pen anu apa te nasem ahih manin, naukepna “Babysitter Home” ah akikha ahihi. Babysitter te’n tua naungekpen kapkap in, tawptheilo hi ci’n apa kiangah zasak uhhi.\nApa zong lunghimawh in amanlangin Babysitter Home ah delhpah hi. Aphual atun ciangin ata ngek uhpen akhuttaklam aomzia amuh ciangin lamdang samahmah hi.\nNaukemnu ii apasal in agenna ah tua naungek pen akhut taklam ki heksakkha hi ci’n genkhia hi.\nTuaciangin apa in amanlang in zato ah puaksak a, Doctor te’n aki bawlsia “Abuse” hiding cih agenkhiat uhciangin Police Report abawlpah uh ahihi.\nNaungek ii anu inzong ka tapa akhut taklam avekin abawkgawp kamuh ciangin ka lungtang namahmah hi ci’n genkhia hi. Ka tapa pen hihbangin kamuhpen khasia mahmah ing, ahi zongin tulaitak in Police Investigation akibawlsan laitak ahih manin adang bangmah ka genkhia nuamkei cihi.\nMore: India ah numeino kum 11 aphapan khat abuanhuan pasal mi 17 kiman\nNaungek khat hihbangin abawlsia tepen athuakding thukhun ombangin aki thuakkik sakdingpen ki lunggulhtek hi. Perak Tengah district police chief Superintendent Mohamad Zainal Abdullah in agenna ah Babysitter pen ni 4 sung kikemcip photding a, tuakhit ciangin thusitna kineiding hi ci’n genkhia hi. Sawltak #zomidaily\nPrevious: ZAM Thupuak :: 12 Aug 18 (Zomi Khuado 2018)\nNext: Lungsim hi zaw


url: =AD 80 Kumpawl In Kawlgam Sung Ah Zomi te om Khin Uh Hi. . - Zomi History AD 80 Kumpawl In Kawlgam Sung Ah Zomi te om Khin Uh Hi. . - Zomi History\nHome > History > AD 80 Kumpawl In Kawlgam Sung Ah Zomi te om Khin Uh Hi. .\nAD 80 Kumpawl In Kawlgam Sung Ah Zomi te om Khin Uh Hi. .\nKawl kumpi Ava mangpa hong khan ma, AD 1596 pawlin Zomi pen kumpi ukna gam khat sung ah Kumpi khat in na om khin zo uhhi. AD 80 kum pawlin kawlgam sung ah Zomi te na tung khin zo uh hi cihpen kua ma' nial theih loh ding in Pong (Shan) mite khang simna ah tel tak in kiciam teh theih hi, Pong kumpi gam pen leitung aa gam thupi mahmah khat hi a, tua gam sung ah kumpi a sem masa pen KHUUL Lice a hihi. AD 80 pawl in gam uk kumpi za nangah hi.\nPong gam uk kumpi tepen Shan mite na hi uh a, tulai tak aa Thailand ( Judia ) ah tampi teng uh hi, tua mite pen kawlgam hong tunma un Sen gam NANCHAU-FU mun teng ah teng uh hi. KHUUL- Lice kumpi aa kipan MURGNAW kumpi pa ciang khang 30 pha uh aa AD 777 kumpawl in MURGNAW si hi, a mah a sih khit ciang in, a tapa SOOKAMPHA in kumpi sem aa MONGMAUR khuapi in zangh hi, SOOKAMPHA naupa SAMLONGPHA in FUNAN a kipan ASAM gam ciang dong gam keek aa Bumarputra gun kuam ah AHOM kumpi gam hong phut hi, tua laitak aa Pong kumpi te uk na gam pan NANCHAO (Vietnam ) Bengal, China leh Kawlzang buppi a hihi, PONG mite khang simna sung ah Zo ci-in Zomi te na kigelh khin uh hi.\nRef : Suk Zo Suan Bawm Khai page 1/2, NgaihTe Beh, Beh Lai Bu page 39,\nHih mun pan Zomi te pianna i ngaih sut kik teh, nidang in Zo cih minam na om aa tua Zo minam te hong khang suksuk a suan a khak te Zomi a kici hihang cih kilangh mahmah hi, Zo-Zomi a kibang cih na hi, lai nong simsak ka lung dam...\nHistory 1:54:00 PM\nItem Reviewed: AD 80 Kumpawl In Kawlgam Sung Ah Zomi te om Khin Uh Hi. . Rating: 5 Reviewed By: Thang Thawn Tuang Guite


url: =Siavuan bel hikeng ~ Pu Thangboi :: ZOMI DAILY\nposted on 30 July 2017 at 7:41 am Lomkholna: Health, News, Thangboi\nNa kisil kawm in zuntha kei in.\n– Kisil laitak zun suaknuam mahmah se hi. Khuadamna mun bang ah suakzaw kan hi. Kisil kawm a zunthak pen ih kal (kidney) in lel mahmah ci hi. Na kal ato ding na ut leh na kisilma (or) na kisil khit teh zun thazaw in.\nNaupang zan teh zun tehteh khawng a om leh akhuak sahui (အာရံုေႀကာ nerve) ahatlo hithei hamtang hi.\n– Tua hang ahih leh khuak sahui hatna zatui pia in. “Gol leh teh nawn kei lel inteh” ci’n na koihsuk thek leh zi/pasal aneih ciang in buai ding hi.\nTui tamdawn ding kici ci’n dawn aanaan kei in.\n– Na tuidawn zahzah na zun ah paikhia hiam paikhialo hiam en phot in. Zun ah paikhia lopi tui na dawndawn leh lau huai hi. Kal (kidney) thahatlote bang in tui tamdawn ding hoihlo hi.\nMeh nahuan teh mun khempeuh ah ci khah kei in.\n– Ih pumpi in ci tam kisam hetlo hi. Meh sung, zasan meh sung, mehtui sung cih bang in mun khempeuh ah ci na khah mawk leh atunna ding kibang ahih man in na pumpi in thuaklah hi. Teknung guai nung ah ci sawh vetloh meh khawng nisim in na neknop kei leh ahun a om lai in na ci nek khiam in. (Mehza bel nek vetloh ding hi)\nAn nekkhit phet tuivot dawn kei in\n– Na annek akhing ahih leh phamawh lo hi. A sa ahih zenzen leh annek khit phet in tuivot dawn kei in. Na ngoi te’n lel mahmah hi. Na gilsung khingsak phot in.\nSa uihlohna ding\n– Sasial a uih ding na lau leh atuiteng keusak inla kunza (kuva) sung a thong (suangkang tui) tawm khat tawh pawi inla asin honsa in koih in. Ni 10 na koih zong in uihlo ding hi.\nSa/be minbaih za\n– Sa pawlkhat huan leng min theilo hi. Zawng sa bang min thei vetlo hi. Tua te pen kuntang(ကြမ္းသီး kuva tang) phelkhap inla tuatawh huankhawm le cin hoih min mahmah hi. Be zong tua ci huan lecin.minbaih mahmah hi.\nBesan minsa koihcing dan\n– Khualumna munte ah meh hi’ng baih mahmah hi. Besan minsa ahi’ng ding na utkei leh kuang siang khat ah na guan khit teh tuisik (tuivot) tak khat (one drop) tak suk ziau inla lawng nawn kei in. Nikhat in hi’ng deklo hi.\nZu nanek teh sa tawh mehkei in.\n-Zu sung ah sa diah leng muat ngeilo hi. Na gilsung ah na valhsuk bangbang in om ding hi. Lauhuai hi.\nZu na nek teh tui tampi dawn in. Atawmpen zu i azah thum tui dawn in.\n– Na sin leh na kal in athuakdan nuamtuam ding hi. Zu nekkhit zan na khan lawh teh na dang atak mahmah lam ngaihsun lecin tui kisap lam naphawk ding hi. Zu pen sa mahmah hi.\nZunkhum sikhum na neih a na sihbaih nop leh beer leh Zozu dawn in. Ziakai loding hi.\n– Zu na duh valval leh bel atam penpen pep 4 (4 shots) ciang dawn theih ci sam ei.\nSin khak zakkhak pawl khat aki hawmsawn hi hang ei. No’ a te zong hong hawmsawn ziahziah lel vo guai. Zanuam hang ei. Lungdam, Mung Laan Thang\nPrevious: ZAM Thupuak :: 30 July 2017 (Mapang khawmni Zomi Khuado Pawi 2017)\nNext: Traffic Green laitak akanphei himahleh mawtaw in nawkkha veve\nTheih huai leh zat huai vi ve hi ei.Lung dam.


url: =Japan Company khatin Mandalay Beer Company leisawm ~ ZD :: ZOMI DAILY\nJapan Company khatin Mandalay Beer Company leisawm ~ ZD\nposted on 17 February 2017 at 8:31 pm Lomkholna: Business, Myanmar, News, Sawltak\nJapan gampan Beer abawl Company “Japanese Brewer Kirin” kici te’n Kawlgamsung aom Beer abawl Company khatmah ahi “Mandalay Brewery” te Company leisawm uh cih AFP in genkhia hi. Company pen khatlehkhat akileisawn kawikawizel hi a, hih Mandalay Brewery pen bangzahtawh kileiding cih akician in pulak khianailo uhhi.\nKirin Company pen nidangin “Japan Brewery” zong kici ngei a, 1885 kumin akipankhia Company khat ahihi. Company aki patkhiatzawh kum 132 bang aphakhin hita a, hih hunsung ah sumzonna Business namtampitak nei uhhi. Tu’n Kawlgamsung aom Mandalay Brewery leikhin uh hileh Asia – Oceania Region sungah Kirin Company nasep khansawm mahmah uh kici hi.\nMandalay Beer zong Kawlgam sung 1886 kumpek panin akipankhia Kawlgamsung adingin Beer Brand masa penpen ahihi. Tulaitak Mandalay Beer pen Myanma Economic Holdings Limited (MEHL) te ii khutnuai aom Company khat ahihi.\n2015 kumsung inzong hih Kirin Company te mahin “Myanmar Beer” abawlkhia “Myanmar Brewery Limited” te $560 Million tawh leingeikhin uhhi. Kawlgam sungah Myanmar Beer leh Mandalay Beer cihte minthang phadiak a, tua Brand nihte Kirin Company te khutsung ah atungding hita hi.\nHihvai tawh kisai in Myanmar Brewery Limited ah Resident Director asem laitak ahi Hiroshi Fujikawa kicipa ii genna ah Mandalay Brewery pen Kirin Company in avekin leisiangloding a, ahi zongin sumzian US$4.3 Million tawh Investment bawlding uh cihi. Tua hileh Joint-venture hiding a, Kirin Company in Mandalay Brewery pen 51% anei suakding uh cih Myanmar Times te’n Wednesday ni in suahkhia leuleu uhhi.\nHih Joint Venture kipsak nadingin ngetna laizong Myanmar Investment Commission (MIC) te tungah 2017 January khasung in kipiakhin cihi. MIC te ii phalna Approval apiak hunhun in Joint Venture akipanding uh cih kiza hi.\nHiroshi Fujikawa ii genbehna ah hihvai alemtheih leh Myanmar Beer leh Mandalay Beer tegel gawmkhopding kasawm masakei uh a, anihin Brand khattuakmah in sepsuakding kageelzaw uh cihi. Tuaban ah gamdang muntuamtuam ahzong aki lunggulhtuak leh Mandalay Beer pen Export bawldingzong ki ngaihsun cihi.\nHeineken Beer pen Netherlands gampan hongki bawlkhia hi a, Carlsberg Beer pen Denmark gampan hongki pankhia hi in, Tiger Beer ahihleh Singapore gampan aki pankhia ahihi. Kawlgamsung ah hih gamdang Brands tuamtuam te in mun ngahzawpianta ahih manin, tua Beer Brands tepen Kawlgamsung pan akipankhia Myanmar Beer leh Mandalay Beer tawh demsawm uh kici hi.\nGamdang Company atamtheithei Kawlgamsung honglutleh nasep tamtuamding ahih manin, hoihveve hi. ZD Sawltak #zomidaily\nThuthak tuamtuam natheihnop leh Zomi Daily Page facebook.com/ZomiDaily ah Like napia inla, Follow namek khitciang “See First” acihpen namek ve lawm…..\nPrevious: Iraq, Baghdad City ah Car Bomb puakkham in mi 52 si, 50 val liamgawp ~ ZD\nNext: Mandalay ah palik te’n Pistol, thautang honkhat, vankham honkhat mankhia ~ ZD\nIh lai leh ih minam hihna ~ Mang Do Thang\nZomi D.C News: Graduation Ceremony\nNa thukupna naita hi, na lungkim mahhiam? ~ Dong Mung\nZomi Siamsin Kipawlna – Yangon te’n Zomi te ngeina lam lahna nei\nGout natna (Uric Acid tamluatna)


url: =ASEAN Khawmpi ah Obama le UN Secretary\nNEWS Burmese News ASEAN Khawmpi ah Obama le UN Secretary\nLast Updated on Wednesday, 12 November 2014 23:14\tWritten by Tongsan Admin\tWednesday, 12 November 2014 18:08\nTulaitak Kawlgam thuthangte sungah akilimgen mahmah ahi A (25) veina ASEAN khawmpi le tua laiah kihel ding UN Secretary Mr. Ban Ki Mon le US President Barack Obama te thu kilimgen mahmah laitak ahi hi. ASEAN khawmpi pen Kawlgam Nyipidaw khuapi ah Kawlgam inntekna tawh thupitak kinei hi. ASEAN khawmpi ah ASEAN President thak ahi President U Thein Sein in pawi honna le thugenna nei hi. Tua banah ASEAN makaite in China leh Japan kikal tuikulh gam vai kitheihsiam lohna leh buaina thu nasiatak kikupna nei uh hi.\nUN Secretary Mr. Ban Ki Mon pen November 11,2014 ni-in Kawlgam Nyipydaw khuapi tung ta a, tuni November 12, ni ASEAN khawmpi honna hunah thugenna zong nei hi. Tua banah US President Obama zong Sen gama kinei Asia Khawk Sumzon Sumzuak Kipawlna " Asia-Pacific Economic Cooperation (APEC)" makaite' Khawmpi (APEC Summit) ah akahna pan November 12,2014 (7:45 Pm) hunin US President vanleng Air Force One tawh Nyipidaw International Airport tungin, Kumpite le US Embassy pan nasem khempeuh in vaidawnna nei uh hi.\nAmau Zinmangpite gelin ASEAN khawmpi akihel banah Kawlgam kimakaihzia le kalsuanzia tuamtuamte a lunghimawhna thu uh Kumpite le Daw ASSK tawh limtak holimna nei uh hi. A diakdiak in Daw ASSK in mai 2015 kiteelpi ciangin President a ngah theihlohna dinga Kawlgam Kumpi' bawl tawm thukhun pena manlang a laihkikna ding uh Kumpi thuneite genpih ding uh hi. Tua banah Kawlgam Rakhine State sung a om Bengali (Rohingya) minamte Kawlgammi a ciaptehna ding vai zong limgenpih mahmah uh ci hi.\nHih ASEAN khawmpi sungah Islamic hiamgam nasem pawlkhat in buaina bawlsawm cih thu kiza ahih manin, bitna lam tawh kisai Kawlgam galkap le Palikte in nasiatak enkolna nei uh hi. Tua bek tham loin, US President Obama ading bitna lam tawh kisai USS Peleliu (LHA-5) kici Galsimna Tembawpi khat Rakhine tuipi tungah a baihsa in kikoih a, US tui galkapte le Kawlgam tui galkapte in muanhuai takin cing uh hi. UN Secretary Ban Ki Mon pen tuni November 12, nitak lamin Australia gam Brisbrane khuapi a kinei ding G-20 Khawmpi kah dingin Kawlgam pan lengkhia kik a, US President Obama bel November 14, ni ciangin Australia lam mah zuan ding cih kiza hi.\nSource: VOA, BBC, DVB


url: =Property in Sujata Nagar Visakhapatnam - Buy/Sell Real Estate in Sujata Nagar Visakhapatnam\nHome ›Visakhapatnam ›Property for Sale in Visakhapatnam › Property for Sale in Sujata Nagar, Visakhapatnam\nFind Residential & Commercial Property in Sujata Nagar Visakhapatnam. CNR REAL ESTATE & SERVICES is providing Visakhapatnam Sujata Nagar Properties Sell Rent Classifieds database . Contact with us for instant Buy sell .


url: =Kawlgam sung TV Channel ngahtheiding Company 10 kiteelkhia ~ ZD :: ZOMI DAILY\nposted on 4 February 2017 at 12:04 pm UTC+9:30 Lomkholna: Myanmar, News, Sawltak\nKawlgam sungah “Television Content Provider Licenses” ngahtheiding Company 10 ki teelkhiata cih Myanmar Ministry of Information te’n Thursday ni in genkhia uhhi. 2016 kumbeikuan in TV Channel alunglut te’n kumpi tungah ngetna kibawlthei cih aki tangko hi a, Local Companies pawlkhatin ngetna nei uhhi.\nHih anunung ah aki teelkhiading Local Company te’n kumpi neihsa MRTV kici “Myanmar Radio and Television” khutnuai panin Kawlgam sungah amawkna in Broadcasting License ngahding uhhi. “licensed to broadcast digital free-to-air television”\nNungkum October khasung in Ministry of Information panin hih TV Channel vaitawh kisai ngettheihna akihon ciangin Company akigawm in 42 in ngetna Application nei uhhi. Tualak ah Formal Proposals abawltaktak Company 29 ki teelkhia masa hi.\nMRTV te leh Tun Group Asia kici Consulting Firm te kipawlkhawm in tua Company 29 te velcianna neileuleu uhhi. Tuapan in Tun Group Asia te’n Company 10 bek teelkhia leuleu uh a, tuapen ngetna abawl khempeuhlak panin ahoihpenpending ateelkhiat uh ahihi.\nHih Official Shortlist 10 sung panin MRTV te’n 5 bek teelkhiakik leuleuding uh a, tua Company 5 tebek License kipiading hi.\nTulaitak akiteelkhia Official Shortlist 10 tepen: Eleven Media, Mizzima Media, DVB Multi Media, Bo Bo Entertainment Myanmar, Tikhina, VOIP Myanmar, Global Technology, Fortune International, Kaung Myanmar Aung, Young Investment Group cihte ahihi.\nAnunung aki teelkhiading Company 5 tepen Proposal akisamlai pawlkhat a apkhit ciangin ki muhkhopna kineiding a, asawtlo in hongki tangko khiakikding cih Ministry te’n genkhia uhhi.\nKawlgambup ah tulaitak “Broadcasting Licenses” a Control pen Entities 4 bek kinei a, tuate pen MRTV, Forever Group, Shwe Thanlwin, Myawaddy TV cihte ahihi. Hih aki teelkhiading Company 5 tepen MRTV sungah amau ii Channel tawh akhahkhia theiding uh ahihi.\nMRTV pen 1979 kumin akipan hi a, abeisa kumtampi sung Kawl kumpi khutnuai ah Military Propaganda khatin akizanglel himai hi. Ahi zongin tulamciangin MRTV hongki puahpha in, TV Channel zong 10 phakhin hi. Tu’n 5 abehlapsawm uh hi a, akigawm in TV Channel 15 dongah nasep akhansawm uh ahihi.\nGZA “Media & Communication” inzong “Zokam tawh TV Channel khat kumpi tung pan ngahkhiat nadingin mipi palaite tawh mapangkhawm a sep ding hoih kisa hi.” cih a 3 veina Global Zomi Alliance khawmpi ah thupulakna nei uhhi.\nRelated: A (3) veina Global Zomi Alliance Khawmpi thupulakna ~ GZA Info\nAnunung akiteelkhia “Official Shortlist 10” lakahbel omkeiven. Alimlim in ngetna abawl Candidate lakah Zomi te’n ih lamet leh ih ngaklah mahmah “Zomi TV Channel” akihel khadiam? (TV = Melmuhding ngaklah, Tongsanding ngaklah Television) ZD Sawltak #zomidaily\nPrevious: Myanmar Lower House in “Letter Bomb” kidopding Warninng pia ~ ZD\nNext: ZAM Thupuak :: 05 February 2017\nMalaysia Zomi Genvai Kipawlna (ZSM) Thukhun\nMyanmar, Mawlamyine ah guahtui tamluatna hangin leitolh in Pagoda kisia\nWar Criminal khat thukhenzum ah thu akikhen laitak guza dawnin si